text:
हर स्कूल म पहिली कुरसी-दउड़ होय .लइका-सियान सब ल खूब मजा आय. हर टूर्नामेंट म कुरसी दउड़ (रेस) के विशेष आकर्षण (खिंचाव) राहय. स्कूल लगे साढ़े दस बजे ले साढ़े चार बजे तक. दिन भर खूब पढ़ई अउ दुसर जुवार खूब खेलई. लइका मन के शारीरिक अउ मानसिक विकास होय. हर शनिचर के पी.टी. अनिवार्य राहय. विविध कार्यक्रम आनन्दित करे. सांस्कृतिक विकास होय. स्वस्थ प्रतियोगी भावना के विकास सहज होय. अब वो सब बीते दिन के बात होगे. टाईम टेबल घलो राजधानी ले आय लगिस. जेमा खेल गोल, पढ़ई के झोल हे. मुखिया हाईकमान से बंधाय छंदाय हे. थोर-बहुत कुछु होवत रिहिस उहूँ ल कोरोना मटियामेट कर दिस. दूर्नामेंट सब स्तर म होय वहु नंदागे. सालों-साल बितिस खेलकूद कागजे म निपटा देथें. आँफिस के खेल, देखो विकास-कागजी हो जथे. छत्तीसगढ़ के राजनीतिक किरकेट म फास्ट-बालिंग, अउ गुगली बाल के झटका-पटका दिखत हे. कैच आउट के चांस टले हे, फेर खतरा भारी हे. अढ़ई ओवर के खेल म कैच आउट के चांस बने हे. बेट्स-मेंन गेड़ी म नहिं बल्कि ठोस पिच म खड़े हे. सधे चौका-छक्का के बौछार करत हे.
कुरसी दउड़ के रोमांच
कुरसी दउड़ के रोमांच ल वुही बने जान सकत हे जेन. कुरसी बर बचपन से बने दउड़े-भागे हे. कुरसी-दउड़ लडका-लड़की/ गुरूजी-बहिनजी/प्रतिष्ठित नागरिक मन के बीच/अतिथि मन के बीच देखे बर मिले. कुरसी के संख्या शुरू म आठ-दस राहय. संख्या दस रहे त खिलाड़ी ग्यारह. धीरे-धीरे खिलाड़ी अउ कुरसी के संख्या घटत जथे. एक-दु कुरसी के संख्या के राहत ले खेल रोमांचक हो जथे. मजा तो तब आथे जब एक कुरसी दु खिलाड़ी रही जथें. फेर घंटा बाजथे एक कुरसी म एके बइठ सकथे. दूसर कहूं बइठे बर धरिस त रेफरी ओला तुरत फाउल कर देथे. दूसर खेलाड़ी मन सेकंड आना पसंदनइ करें. बिचारा चुचुवा जथे. कई बखत घंटा बजइया घलो दुआ-भेद कर देथे. फेर जेन ल कुरसी मिलिस तिही पहला आ जथे. राजनीति म अइसना कुरसी रेस आए दिन देखे बर मिलत हे. रस्सा-खींच के अपन आकर्षण होथे. एक लंबा रस्सी (रस्सी या रस्सा)निश्चित संख्या म एक दुसर के उलटा (विपरीत) या कहें पक्ष-विपक्ष रस्सा खिंचथें. जे डाहर ताकत जादा होथे ओ डाहर रस्सा सरसर ले खींचा जथे. भरभर ले कमजोर परइया मन गिर जथें. स्कूल म रस्सा खींच के खेल लइका मन ल बने लगथे. जेंन स्कूली जीवन म रस्सा-खींचे हैं, हारे, जीते हें, ओखर मजा ल जानथें. राजनीति म रस्सा-खींच ल शक्ति-परीक्षण कहिथें. आलू दउड़ वाले कुरसी रेस के भेद ल का जाने! कबड्डी ह त उठा-पटक गेम आय. इहु म ताकत जरूरी होथे. सब ल आउट करके अपन दल म पहुंचगे त वाह-वाह होथे. फसड़गे तहाँ ले आउट. आउट होवइया के संगवारी कमती होथें. पावर म आय ले दल-के दल पावर डाहर आ जथें.
बंफर बहुमत अउ रस्सा-खींच
विधानसभा म बंफर बहुमत हे तभो ले कुरसी रेस होवत हे. रस्सा-खींच जारी हे. एखर ले निरस राजनीति म रस-चुचुवावत हे. बहुत दिन बाद जनता के राजनीतिक मनोरंजनहोवत हे. पन्द्रह साल ले जेन भुखाय जनता-सेवक एक सौ छप्पन भोग के पान करके नइअघाव्त हे. रस्सा-खींच, कुरसी-रेस, कबड्डी,खो-खो चलते रहना चाही..जादा बहुमत मिले ले राजनीति ल घलो अकबकासी लागथे. हर बड़े नेता के जवनी आँखी मुख्यमंत्री पद बर खूब फरकत हे.फेर मैदान म जेंन हें उही मन दिखत हें. एक अनार(दरमी) चार बीमार, सब तियार.
मनमोहिनी- कुरसी सुन्दरी
कुरसी सुन्दरी मनमोहिनी हे. ओखर परेम-पाश से मुक्त हो पाना मुस्कुल होथे. जोंन एक बखत एखर मजा ल लिस त ओहा कुरसी रानी के दीवाना हो जथे. सूतत-जागत, रोवत-हाँसत, खेलत-खावत, नाचत-गावत हर हाल म हाय कुरसी ..हाय कुरसी करत रहिथे. कुरसी रानी के मोह-जाल से छुट पाना राजनेता मन बर असंभव होथे. राजगद्दी बड़े भाग ले मिलथे. ‘परान जाई फेर कुरसी न जाई’ उनकर इही मन्त्र हे. दिल्ली छ.ग. के विधायक मेला, विधायक मार्च-पास्ट देश देखिस. मिले कुरसी के तियाग करना कोनो सरल बात आय का? इही कुरसी बर त शतरंज के पूरा जाल बिछा के सब झन ल सत्ता के मजा ले बर हिस्सेदारी दे गे हे. सब के मुहूँ म मिठई हे. कोन करही विरोध. अब पूरा जादू हाईकमान के हाथ म हे. राजनीति म चमत्कार होना अलवा-जलवा बात आय.ये राजनीति चमकत अउ मद्धिम होवत चेहरा के रहस्य ल गढ़थे. जनौला बना देथे.
पढ़ें Hindi News ऑनलाइन और देखें Live TV News18 हिंदी की वेबसाइट पर. जानिए देश-विदेश और अपने प्रदेश, बॉलीवुड, खेल जगत, बिज़नेस से जुड़ी News in Hindi.
हमें Facebook, Twitter, Instagram और Telegram पर फॉलो करें.


c: text/html

text:
का कहिबे संगी, फ़ेर कहे बिगर
रहे नइ सकंव, कहेच ल परही। जंगल-जंगल झाड़ी-झाड़ी पता चला है कहिथे। काय पता चला है भगवान जाने। फ़ेर जौन मोला पता चले हे
तौन ला मीही जानथौं। रोज दिन के फ़ट-फ़ट होगे हे। बाबू के दाई कहिथे
गैइस के सलिंडर ह मांहगी होगे हे। जम्मो पईसा त ईही ला विसाए में सिरा जथे। अऊ तैं
हां निठल्ला साहितकार बने हस। काम के न कौड़ी के, पइसा के न बोड़ी
के। कहां ले लानबो अतेक मांहगी सलिंडर ला। कांही उदिम करे रहितेस त बने रहितिस। टुरा
हां घलो सिक्छाकर्मी के हड़ताल करके बरखास्त होगे हे। काहीं कुछु भुति पावत रहिस,
दूधो गए दुहनो गए। मैं काय बताओं अपन पीरा ला। अजादी के बेरा मा अंगरेज
मन के मार मा जतका हमर पुरखा मन के देंह नई कल्लाए होही, उंखर
ले जियादा बाबु के दाई के ताना मरई मा दंरर
जाथवं।
का कहिबे संगी, ओ हं समझथे
के मीही सरकार आंव, मोरे बढाए ले जिनिस मन के रेट ह बाढथे अउ
मोरे घटाए ला घटथे। काखरो मेरन गोहार पार लेवं, कोनो सुनईया नइए।
जम्मो नेता मन कई पहारो के खाए बर ओइलाए मा भिड़े हे। केरा ला छिलका सुधा भकोसत थे अउ
कुसियार ला सोज्झे चुहकत हे। पहीले के टैम मा जंगल ले आड़ी-झाड़ी
लकड़ी लाने अऊ भात-साग जम्मों जेवन हां चुर जाए। सरकार ह परचार
करे लागिस गैस के सलिंडर ला बिसाव, जंगल काटे ले हानि होवत हे।
परयावरण ह जतर-कतर हो जथे, जंगल के काटे
ले। अब गैस के सलिंडर ला बिसा डरे हन त रोज्जे ऊंखर कीमत ला बढावत हे। गाँव-गाँव मा बहु मन सुखियार होगे। जंगल, खेत-खार ले कोनो लकड़ी लाए बर नइ जाए। गैइस के सलिंडर नइए त चुल्हा के तीर
मा कोन्हो नइ ओधय।
सास ह चुल्हा मा रांधे
बर कही दीही त कोट कछेरी के मामला हो जही। जंगल ले लकड़ी लानबे त जंगल के साहब मन जुलुम
करत हे, केस बना देथे। डीपो ले बिसाबे त ऊंहा लकड़ी के दुकाल पर गे हे। कोन्हो सुनइया
नइए हमर मन के। हमर जंगल, हमर झाड़ी, हमर
बाड़ी, हमरे नइए, सरकारी होगे हे। अइसन लागथे
चारों मुड़ा ले धंधा गेन। जब ले गैइस आए त पता घलो नई चलय काखर घर मा खाए बर हे अउ काखर
घर लांघन। पहीली के बेरा मा बिहनिया अउ संझा बेरा मा घरो-घर के
छानी मां धुंगिया माड़ जाए रहाय। त आरो हो जाए
के काखर घर मा आगी बरत हे अउ काखर घर के लईका मन लांघन सुते के तियारी मा हवे। कोन्हो न कोन्हो अरोसी-परोसी मन एको पइली चावंर ला अमरा दे त ओखरो घर चुल्हा बर जाए अउ लांघन सुते
के नौबत नइ रहाय। अब 35 किलो चांवर ला रांधे चुरोए बर न गैइस
हे न जलाऊ। काला कहिबे ग, करलइ हे, फ़ेर
कहे बिगर रहे नइ सकंव।
ललित शर्मा

robotstxt: allowed

filter: keep


text:
写真と映像でつづる「三鉄ものがたり」
-
★ 映 像 編
-
★ 写 真 編Image TitleImage Title鉄道BIG4 南田さん・久野さんを迎えてImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleTHE那珂湊!Image TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage TitleImage Title
令和参年建立 ひたちなか開運鐵道神社
代表/宮司 佐藤 久彰
●那珂湊第壱車庫:ひたちなか市阿字ケ浦駅
那珂湊本町通り商店街
ひたちなか海浜鉄道
那珂湊焼きそば大学院
ガルパン応援団ひたちなか
三鉄ものがたりサポーター
(常連有志)
■後援
ひたちなか商工会議所
ひたちなか市観光協会
●平成27年度 茨城県商店街活性化コンペ 最優秀賞受賞
●平成28年度 茨城県商店街活性化コンペ 最優秀賞受賞
*当事業は
「平成28年度茨城県商店街活力向上支援事業」
「平成27年度茨城県商店街活力向上支援事業」
として運営されておりました.
*Header/背景写真は,船越知弘氏撮影
*宮司:お金を集めたひと・建立した人を指す.(こちらを採用しております)
since 2015


text:
का कहिबे संगी फ़ेर कहेच बर परथे। गियानिक मन कहिथे के जिनगी मा ऊंच-नीच चलत रहिथे। अइसन कोनो परानी नई होही जौन कभु बिपदा म नई परे होही। अमीरी गरीबी अऊ सुख दुख जिनगी मा चलत रहिथे। फ़ेर सरकारी नाप जोख म गरीबी अऊ अमीरी जिनगी भर एकेच रहिथे। ऊंखर पैमाना ह नई बदलय। गरीब मनखे मन बर कईयो योजना चलत हे। जेखर फ़ायदा कोनो ल मिलत हे कोनो ल नई मिलत हे। सरकार ह गरीबी नापे पर डांड़ खीच डरे हे। तौने के हद म अवईया मन ल गरीबी रेखा म आगे कहिथे। तहां उंखर रासन कारड बनथे अउ सरकारी योजना के फ़ायदा ओला मिलथे।
अईसन नईए के मनखे हं जिनगी भर गरीब रहिथे या अमीर रहिथे। गरीबी-अमीरी के पैमाना ऊंखर कमई हे। जेखर मेरन खर्चा करे बर पईसा हे तौन अमीर अऊ जेखर मेरन जिनगी ल चलाए बर पइसा नईए तौन गरीब। गरीब ले अमीर बनना सुख देथे। पैसा ह बाढ़ते तहां चेहरा म अमीरी के रौनक आ जथे। फ़ेर अमीर ले गरीब होना बड़ घातक हो जथे। न जिए सकय न मरे सकय। ओ ह कतको कही दिही के गरीबी आ गे हे त कोनो माने ल तइयार नई होए। मनखे के जिनगी मा कभु अइसने टैम घलो आथे जब माटी ह सोन हो जथे त कभी सोन ह घलो माटी हो जथे।
सियान मन कहाय के पइसा ल त कुकुर नई खाए। फ़ेर मनखे ल जिनगी चलाए बर पईसा जरुरी हो जथे। सरकार के पैमाना ह मनखे के हद ला नापथे। एक बेर जेखर गरीबी रेखा म नाव लिखा त फ़ेर जिनगी भर बर लिखा गे। चाहे वो ह कमा के बिल्डिंग खड़े कर डरे, चाहे खेत खार बिसा डरे। एक झिन चीज बसत वाले मनखे घर गेंव त पक्की घर मा 2 रुपया किलो चांऊर वाला पीला बोरड लिखाए रहाय। एक झिन घर गेंव त ओ ह अपन बियारा म एक बत्ती कनेक्सन लगाए रहाय अऊ ओखर ले घर भर के लट्टू ल बारत रहाय। ट्रेक्टर अऊ फ़टफ़टी घलो घर मा माढे रहाय फ़ेर ओ ह गरीबी रेखा मा आए।
अऊ जौन सही मा गरीब हे तेखर मेरन गरीबी रेखा के परमान पतर नईए। का करही बपरा ह, जांगर तोर कमाही, अऊ खप जही। समय के मार ले राजा हरिश्चंद घलो नइ बांचिस। एक टैम अइसन आईस के बेटा के किरिया करम बर घलो मरघट्टी के खरचा नई रहिस। गरीब होगे बपरा ह। फ़ेर राजा के नाव त राजा हे। ओला कोन गरीब मानही। कहिथे न दंतला ह तरिया म बूड़त हे तौन ला देखईया मन हांसत हे कहात हे अऊ दंतला बेचारा बूड़ गे तहां जीव परान छूट गे।
एक ठिक गोठ ह सुरता आथे। गांव मा एक झिन मनखे फ़ांसी खा गे। काठी-माटी म जम्मो गांव वाला मन सकलाईस। कईस होगे? काबर कर डारिस अइसन अलहन बूता ल। थोड़ दिन पाछु गांव वाला मन आरो पाईन के ओखर मेरन पैइसा कौड़ी के जुगाड़ नई बैईठत रहिस। अऊ अपन सकऊल बूता खोजे त घलो नई मिलय। हलकानी मा जीवने ल सिरा डरिस। सगा अऊ हितवा-मितवा मन कहाए के हमला एको पईत घलो नई बताईस। एको बेर कही देतिस त काहीं कुछु जमाए दे रहितेन। बड़े भाग मानुस तन पावा।
अइसन दुनिया हे। कहिथे न राजा नल बिपदा म परिस, भूंजे मछरी दहरा मा गिरिस। टैम टैम के गोठ हे गौ, मनखे के इही समय परिक्छा के होथे। जब अतेक बड़ राजा के परिक्छा होगे त छोट-मोट मनखे के का मरजाद हे। सरकार ल गरीबी रेखा के घलो पांच साला चुनई बरोबर चुनई कराना चाही। जौन सकऊल होगे तेखर नाव ल काटय अउ जौन ह ओखर गरीबी रेखा के खांचा म बैईठत हे तौन ल जोड़ना चाही। सरकार त सरकारे आए, जौन मन लागही तौन करही। मोर सलाह काए मानही। फ़ेर का कहिबे संगी, कहे बिगर रहे नई सकवं, केहेच ल लागथे।


text:
आजकल जादातर सरकारी कार्यक्रम नेंग पूरा करे बर होथे. अटपट-झटपट सरकारी तामझाम म उद्देश्य तोपा जथे. काम निपटाओ के चक्कर म कार्यक्रम कोती जनता के खिंचाव कमती होवत जात हे. मंच म नेता मन के भीड़ बाढ़े ले मंच ह बोझा बोहे कस हो जथे. ओखर परभाव कार्यक्रम के सफलता/असफलता के रूप म सामने आथे. गैर सरकारी कार्यक्रम म घलो जब कोनो मंत्री या नेता/पदाधिकारी मुख्य अतिथि या विशेष अतिथि होथें तब अनामांकित मन ल झेलना आयोजक/मंच-संचालक के मजबूरी होथे. मंच के अपन मरियादा अउ अनुशासन होथे. कार्यक्रम के सुन्दरता अउ ओखर सफलता बर ये जरूरी होथे के मंच म स्थान पवइया मन के संख्या अउ पदनाम पहिली ले सुनिश्चित होना चाही. मंच म कोन-कोन बइठही ये पहिली ले तय करके मंच म ओतके कुरसी रखना चाही जतका सुनिश्चित हे. सुसज्जित मंच म मुख्य अतिथि, विशेष-अतिथि, अतिथि मंच-संचालक बर स्थान तय होथे.
कार्यक्रम के गुणवत्ता अउ ओखर गरिमा के अनुसार मंच सज्जा होना चाहिए. आजकल मच घलो संतुष्ट करे करे के साधन होगे हे. स्वागत-सत्कार के कराय के इच्छा बहुत बलवती होथे. संतुष्ट करे बर मंच म भीड़ बढ़ा देना उचित नइ कहे जा सके. कई बखत देखे बर मिलथे के मंच भगदड़ मच जथे. गरवा ढीलाय कस होके मनखे भीड़ बन जथे. अइसनो हालत होथे के भीड़ ह न कार्यक्रम आयोजक के कोनो सुने न मंच-संचालक के परवाह करें. एखर ले मंच के अनुशासन भंग होथे.
तुरत-बुद्धि(तात्कालिक-बुद्धि)
पूरा मंचीय कार्यकम पहिली ले तय होय ले सब ल सहूलियत होथे. विशेष परिस्थिति बर गुंजाइश बना केरखे बर परथे. एमा कार्यक्रम घट-बढ शामिल हे. कार्यक्रम के प्रारंभ से लेके अंत तक मंच-संचालक के भूमिका महत्वपूर्ण होथे. मंच संचालन बहुत बड़े कला आय. जइसे बस के ड्रायवर के भूमिका बस संचालन बर होथे वुही भूमिका मंच-संचालक के कार्यक्रम संचालन बर होथे. विशेषज्ञ अउ कुशल वक्ता ल मंच-संचालन के दायित्व संउपना चाही. हुशियार मंच-संचालक फेल होवत कार्यक्रम ल सफल करे के क्षमता रखथे. पूरा कार्यक्रम सुव्यवस्थित, सुगठित अउ आवश्यकतानुसार क्रमश: होना चाही. बिगड़त कार्यक्रम ल मंच-संचालक के तुरत अपन (तात्कालिक) -बुद्धि से सुधारे के क्षमता रखथे.
जादातर मंचीय कार्यक्रम म कार्यक्रम पूर्व म तय होथे. सब बर समय सीमा पहिली ले तय होथे. बड़े-बड़े अकादमिक मंच के कार्यक्रम के गरिमा अनुशासित अउ समय सीमा म बंधाय होथे. जनता से सीधा जुड़े कार्यक्रम म फूल-माला अउ प्रमुख नेता के संबोधन ह मंच के शोभा होथे. कार्यक्रम चलत हुए फिलिम के रील बरोबर अविराम चले से दर्शक, श्रोता मन उपर अच्छा परभाव छोड़थे. कार्यक्रम सफलता-विफलता के अपन-अपन मानदंड होथे.
मंच-संचालक के परभाव
मंच संचालक कोन मंच के संचालन करत हे, कोन परकार के जनता के बीच कोन जगा म कार्यक्रम होवत हे, ओखर उद्देश्य का हे, उनकर बोल-चाल के भाषा का हे येखर उपर धियान देना जरूरी होथे. कार्यक्रम के माध्यम से जो संदेश जनता ल देना चाहत हें वो वुहाँ तक पहुँचत हे के नहीं ? भाषा/बोली से जनता के बीच विचार पहुंचना (संप्रेषण) चाही. हर मंच के अपन विशेषता होथे. हर मंच संचालक के अपन विशेषता होथे. मंच संचालक के भाषा, बोली, बोले के शैली, आवाज में आकर्षण, बानी म संयम, उतार-चढाव, माइक से मंच संचालक के दूरी, माइक व्यवस्था आदि से कार्यक्रम के कुल परभाव रेखांकित होथे. कला-मंच के संचालक ल विषयगत ज्ञान, विनयशीलता और आवश्यकता के अनुसार मंचीय अनुशासन के लिए कठोरता जरूरी है. ये गुन सोना म सुहागा बरोबर होथे. मंच ल कार्यक्रम से बांध के रखे के कौशल, जनता के अभिरूचि के मूल्यांकन करते रहना मंच संचालक बर जरूरी हे.
श्रेष्ठता-चयन
मंच संचालक जनता अउ कार्यक्रम के बीच म मंच ल जोरे बर सेतु बरोबर काम करथे. जब जब मंच श्रोता से अलग होथे कार्यक्रम बिगड़ जथे. मंच संचालक तुरंत एक कड़ी म फेर श्रोता से मंच ल जोरथे. कभू-कभू मंच अलग भागथे. श्रोता के धीरज के बाँध टूट जथे. अव्यवस्था बाढ़ जथे तब मंच संचालक के भूमिका काम करथे. ओखर बानी म अतका आकर्षण होथे के फेर जनता ल जोरे जा सकथे. दस हजार मनखे म कोई एक वक्ता होथे. अउ अनेक वक्ता ल कंट्रोल करे बर एक मंच संचालक होथे. मंच के मजबूती श्रेष्ठता-चयन म होथे. श्रेष्ठता के अभाव म कार्यक्रम खानापूरती बरोबर होथे.
पढ़ें Hindi News ऑनलाइन और देखें Live TV News18 हिंदी की वेबसाइट पर. जानिए देश-विदेश और अपने प्रदेश, बॉलीवुड, खेल जगत, बिज़नेस से जुड़ी News in Hindi.
हमें Facebook, Twitter, Instagram और Telegram पर फॉलो करें.


text:
बिलासपुर । सरकंडा के जोरापारा निवासी व रामदुलारे दुबे हायर सेकेंडरी स्कूल के प्राचार्य के 10 बरसीय बच्चा खेलत-खेलत बंद कमरा म चुनरी के फंदा म फंस गिस। जेकर ले वोकर मउत हो गिस। पुलिस मामला के जांच करत हे ।
जोरापारा निवासी अनिल तिवारी पं. रामदुलारे दुबे हायर सेकेंडरी स्कूल म प्राचार्य के पद म कार्यरत हाबे। वोकर बेटा आदित्य तिवारी उर्फ कामाख्या डीएवी स्कूल म चौथी कक्षा के छात्र रिहिस हे। घटना शुक्रवार दोपहर के हरे। श्री तिवारी कोनो काम ले घर ले बाहिर गए रिहिस हे। उही समय घर म आदित्य खेलत रिहिस हे । वोकर मां अउ बुआ दूसरा कमरा म काम करत रिहिस हे। आदित्य कमरा म पढ़ाई करत रहिस हे । वोहा गला म चुनरी रखे रिहिस हे अउ कमरा भी बंद रिहिस हे।
चुनरी वोकर गला म फंदा बनके फंस गिस अउ वोहा फंदा म लटकत रिहिस हे। अचानक वोकर मां ल कमरा ले कुछ आवाज नइ आईस त वोहा दरवाजा खटखटाईस। लेकिन, अंदर ले कोई आहट नइ आईस। दरवाजा अंदर ले बंद रिहिस हे। इही म वोमन ह पड़ोसी मन ल बुलाईस। फिर दरवाजा ल धक्का देके तोडिस त पता चलिस कि आदित्य चुनरी ले फंदा म लटकत रिहिस हे । आनन-फानन म वोमन ह फंदा खोलिस। लेकिन, तब तक आदित्य बेहोश हो गए रिहिस हे । वोला तत्काल अपोलो अस्पताल ले जाए गिस । लेकिन, आदित्य के मउत हो चुके रिहिस हे । ये घटना ले मोहल्ला म सनसनी फईल गिस। सूचना मिलत ही पुलिस भी मउका म पहुंच गिस। पुलिस शव के पंचनामा व पोस्टमार्टम कर कार्रवाई के बाद मर्ग कायम कर मामला के जांच करत हे।


text:
निबंध
शब्द के ज्ञान अउ लोक के ज्ञान
कुबेर
श्रीमद्भागवत गीता के दूसरा अध्याय के अट्ठारवाँ श्लोक म भगवान हर अर्जुन ल केहे हे -
अन्तवन्त इमे देहा नित्यस्योक्ताः शरीरिणः।
अनाशिनोेप्रमेयस्य तस्माद्युष्यस्व भारत।
(इस नाशरहित, अप्रमेय, नित्यस्वरूप आत्मा के ये सब शरीर नाशवान कहे गये हैं। इसलिए हे भरतवंशी अर्जुन! तू युद्ध कर।)
आत्मा ह नाशरहित, अप्रमेय, अउ नित्यस्वरूप हे। हे अर्जुन, तंय युद्ध कर।
अप्रमेय के मतलब होथे, जउन ल न तो प्रमाणित करे जा सके अउर न तो सिद्ध करे जा सके। रेखागणित म हम प्रमेय के बारे म पढ़थन। येमा बहुतअकन प्रमेय मन ल हम नियम अउ तर्क के आधार म सिद्ध करथन। पन रेखागणित म घला कुछ प्रमेयमन अइसन होथें जउन ल प्रमाणित करे के जरूरत नइ पड़य, काबर कि वोमन अपनआप में खुद सिद्ध रहिथें।
प्रकृति अउ प्रकृति के सबो अंग - धरती, पहाड़, नदिया, समुद्र, येमन ल कइसे सिद्ध करबे अउ येमन ल सिद्ध करे के का जरूरत हे। चंदा, सुरूज, अगास, अउ ब्रह्माण्ड ल कइसे सिद्ध करबे। येमन अपन आप म सिद्ध हवंय, स्वयंसिद्ध हवंय। येमन ल सिद्ध करेबर सब नियम, सब तर्क अउ सब शब्दमन व्यर्थ हें। वइसने आत्मा हर घला स्वयंसिद्ध अउ स्वयं प्रमाणित हे। आत्मा ल परमात्मा के अंश माने जाथे। जब अंश हर स्वयंसिद्ध हे तब तो परमात्मा हर तो पूर्ण हे, वोल सिद्ध करे के का जरूरत हे?
कबीर साहब ह कहिथें -
’’शब्द-शब्द सब ही कहे, वो तो शब्द विदेह।
जिभ्या पर आवे नहीं, निरखि-निरखि कर लेह।।’’
(समस्त संसार ईश्वर को शब्द के माध्यम से जानना चाहता है, परंतु ईश्वर तो शब्द से परे हैं। वह जीभ पर आयेगा नहीं, उसे तो आत्मचिंतन से प्रसूत ज्ञान से ही प्राप्त किया जा सकता है।)
संसार के जम्मो पंडितमन आत्मा अउ परमात्मा, स्वर्ग अउ नरक, मोक्ष अउ बंधन, धर्म अउ अधर्म के जतका व्याख्या करथें, सब शब्द हरे। व्याख्या चाहे बोल के करे जाय या लिख के, सब शब्द हरें। शब्द मतलब वोतकच् नइ मानना चाही, जतका ल बोल के प्रगट करे जाथे। आत्मा अउ परमात्मा, स्वर्ग अउ नरक, मोक्ष अउ बंधन, धर्म अउ अधर्म के व्याख्या करइया, संसार के जम्मो धर्मग्रंथ मन घला शब्देच् आवंय।
शब्द ह जीभ के विषय हरे। प्रकृति हर जीभ बर दो कार्य निर्धारित करे हे - पहला, शब्द के उच्चारण करना याने बोले के काम जेकर ले भाषा के निर्माण होय हे। अउ दूसरा, भोजन के स्वाद के पता करना अउ वोला लीले म सहायता करना। पन मनुष्य ह बड़ा चतुर होथे। हमन अपन चतुराई से भोजन करे के अलावा जीभ के खातिर एकठन अउ काम खोज डरे हन - भोजन के व्यवस्था याने जुगाड़ करे के काम। प्रकृति हर जीभ ल भोजन के स्वाद पता करे बर बनाय हे। हमन वोला भोजन के व्यवस्था करे के काम म घला लगा दिये हन। भोजन के व्यवस्था करे के ये उपरहा काम हर जीभ के काम नो हे। जीभ हर भोजन ल लीले के काम कर सकथे, भोजन के व्यवस्था करे के काम ल ये हर कइसे करही, ये काम हर वोकर स्वभाव म नइ हे। जीभ कना तो मात्र शब्द हे। शब्द हर जीभ के शक्ति हरे। अउ जब हम जीभ ला भोजन के व्यवस्था करे के उपरहा काम म लगाथन; जउन हर वोकर खातिर सर्वथा अप्राकृतिक काम हरे; तब वोहर ये काम ल सिद्ध करे बर इही शक्ति के प्रयोग ल करथे। शब्द द्वारा भोजन के व्यवस्था करे के काम ह शब्द के दुरुपयोग हरे, जीभ के दुरुपयोग हरे।
केहे गे हे, ’मन हरे, ते धन हरे’। ककरो धन ल हरना हे ते पहिली वोकर मन ल हरव। अउ ये काम खातिर शब्द ले बढ़के अउ कोनो दूसर हथियार अउ कहाँ मिलही? ’राम नाम जपना, पराया माल अपना’। मनुष्य हर आजतक जतका दुरुपयोग शब्द के करे हे वोतका अउ दूसर जिनिस के नइ करे हे। अउ जब शब्द के दुरुपयोग होही तब दुनिया म संकट तो पैदा होहिच। भोजन के व्यवस्था करना जीभ के काम नो हे अउ वोला हम भोजन के व्यवस्था करे के काम म लगा दे हन। परिणाम सामने हे। समाज म दुनिया भर के गड़बड़ी अउ संकट के जनम हो गे। ठगफुसारी, धोखादारी अउ दगाबाजी के जम्मो काम शब्द बिना संभव नइ हे, अउ येकर बिना जीभ हर भोजन के व्यवस्था कइसे करही?
भोजन के व्यवस्था करे बर काम करे के जरूरत पड़थे, मेहनत करे के जरूरत पड़थे। अउ काम करे बर प्रकृति हर हमर हाथ-गोड़ ल बनाय हे अउ वोला ताकत देय है। इही पाय के केहे गे हे, ’’बहाँ भरोसा, तीन परोसा’’। भोजन के उत्पादन करे के काम ल समाज म किसान अउ बनिहारमन करथें। समाज के जम्मो श्रमवीर; किसान अउ बनिहारमन सांझे-बिहाने, घाम-सीत सहिके, जांगर पेर के, अनाज पैदा करथें। अउ समाज के जम्मो जांगरचोर, श्रमचोर अउ कामचोर मन शब्द के जाल म वोमन ल फंसा के उंकर पैदा करे भोजन, उंकर धन के हरन करथें।
कबीर साहब ह आगू कहिथें -
’’पांच तत्व का पूतरा, युक्ति करी मैं कींव।
मैं तोहि पूछौं पांडिता, शब्द बड़ा कि जीव।।’’
(पांच तत्व के इस पुतले की रचना मैंने क्यों किया? पंडितों! मैं तुम लोगों से पूछता हूँ, शब्द बड़ा है कि जीव बड़ी है?) कबीर साहब ह दुनिया के तमाम पंडितमन ले पूछत हें - ’’पांच तत्व के ये पुतरा ल, अबड़ जोगासन से मंय ह काबर बनाय हंव? अजी पंडित हो! बतावव, ’मोर बनावल’ ये पुतरा अउ येकर अंतस के जीव हर बड़े हे कि ’तुंहर बनावल’ ये शब्द मन हर बड़े हें? जीवात्मा हर बड़े हे, मनुष्य हर बड़े हे कि तुंहर शब्दमन, तुंहर पोथी पुरानमन बड़े हें?’’
एकठन क्षेपक कथा हे, आप सब येला जरूर सुने होहू। चारों वेद, छहों शास्त्र अउ अठारहों पुरान के परम ज्ञाता एकझन प्रकांड पंडित रिहिस। समाज म वोकर बिकट मान-सनमान रिहिस। शस्त्रार्थ म वोला कोनो नइ हरा सकंय। वोहर जिहाँ जावय, अपन पोथी-पुरान ल धर के जावय। एक घांव वोला नदिया पार करके दूसर गाँव जाना रिहिस। नदिया म आट-पाट पूरा आय रिहिस। वोहर अपन पोथी-पुरान ल धर के डोंगा म बइठ गे। चलत-चलत वोहर डोंगहार ल पूछथे; ’’कसजी डोंगहार, तंयहर वेद-शास्त्र के बारे म कुछू जानथस कि नहीं?’’
डोंगहार हर किहिस; ’’वेद-शास्त्र के बात ल हम का जानबोन महराज।’’
पंडितजी हर वोकर हिनमान करत किहिस; ’’अरे मूर्ख! तब तो तोर एक चैथाई जिंदगी हर बेकार हो गिस। अब ये बता, पुरान अउ दूसर ग्रंथमन के बारे म जानथस’’?
डोंगहार हर किहिस; ’’डोंगा चलाय के सिवा मंयहर अउ कुछुच नइ जानंव महराज’’।
पंडितजी हर वोकर फेर हिनमान करिस; ’’तब तो तोर आधा जिनगी हर बेकार होगे।’’ तभे अगास म करिया बादर घुमड़े लगिस। जोर-जोर से बड़ोरा चले लगिस। बिजली कड़के लगिस अउ सूपाधार पानी बरसे लगिस। पंडितजी के पोथी-पुरान के भार म डोंगा हर वइसने डगमग-डगमग करत रहय अब तो डोंगा हर बूड़े लगिस। डोंगा ल बूड़त देखके डोंगहार हर पंडितजी ल पूछिस, ’’तंउरे बर आथे कि नहीं महराज! डोंगा हर तो अब-तब बूड़नेचवाला हे?’’
पंडितजी हर डर के मारे कांपत रहय, किहिस, ’’मूरख! पानी म तंउरे के बात हर कहीं वेद-शास्त्र म लिखाय रहिथे?’’
डोंगहार हर किहिस; ’’महराज! तब तो तुंहर पूरा जिनगी हर बेकार हो गे।’’
डोंगा हर बूड़ गिस। संग म पंडित अउ वोकर जम्मों पोथी-पुरानमन घला बूड़ गिन। डोंगहार हर तंउर के वो पार निकल गिस।
0
हो सकथे, ये कहानी हर काल्पनिक न होके सचमुच के घटल कोनो घटना होही, कभू घटे रिहिस होही। पन मंयहर येला एक लोक मिथक मानथंव। लोक मिथक ये पाय कि येहर पंडित अउ पोथी परंपरा के विपरीत अउ लोक परंपरा के पक्ष म हे। चाहे जइसे भी होय, येमा दू बात बड़ा महत्वपूर्ण हे, सोचे अउ विचार करे के हे। सोचे के पहिली बात हरे, शास्त्रमन म भवसागर के बात लिखाय हे, वैतरणी के बात लिखाय हे अउ वोला तंउर के पार करे के उपाय मन घला लिखाय हें। वोमन ल पढ़ के, सुन के, रट के तंउरे बर आ जाही का? शास्त्र मन म नदिया के पानी म तंउरे के बात घला लिखाय रहितिस, अउ पानी म तंउरे के नियम-तरीका घला लिखाय रहितिस तब घला का वोला पढ़के कोनो हर तंउरे बर सीख जाही? तंउरे के नियम अउ तरीकामन ल रटके कोनो हर तंउरे बर नइ सीख सकय। तंउरे बर सीखना हे तब हमला नदिया के पानी म उतरनच् पड़ही। जउन हर पानी म उतरथे विही हर तंउरे बर सीखथे। तंउरे बर कोनो ल किताब म लिखाय तंउरे के नियम ल रटे के कोनो जरूरत नइ हे। किताब के रटे नियममन नंदिया के पूरा-पानी म कोनो काम नइ आवंय।
भव माने संसार होथे। भवसागर ल तंउर के नहकना हे तब हमला भवसागर के जल म उतरके उहाँ तंउरे के अभ्यास करे बर पड़ही। संसार ले दुरिहा रहिके कोनो हर संसारसागर ल, भवसागर ल तंउर के नहक नइ सकय। वैतरणी ल तंउर के नहकना हे तब हमला संसार रूपी वैतरणी के जल म उतरके उहाँ तंउरे बर सीखे ल पड़ही। मठ अउ मंदिरमन म खुसर के, पोथी-पुरन ल रटे जा सकथे, भवसागर ल तंउरे के नियम अउ तरीका ल रटे अउ सीखे जा सकथे, पन तंउरे के मरम ल नइ सीखे जा सकय। कबीर साहब हर केहे हें -
’’टोपी पहिरे, माला पहिरे, छाप तिलक अनुमाना।
साखी, शब्दे गावत भूले, आतम खबर न आना।।’’
(टोपी पहिनकर, माला पहिनकर, छाप-तिलक लगाकर आप परमात्मा की खोज में भटक रहे हैं। साखी और सबद को तो रट लिये हो पर परमात्मा को भूल गये हो। इससे न तो आत्मा का ज्ञान हो सकता है, और न परमात्मा का।)
टोपी पहिनके, माला पहिनके, छाप-तिलक लगाके आप परमात्मा के खोज म भटकत हव। साखी अउ सबद ल रट ले हव अउ परमात्मा ल भुला गे हव। येकर से न तो आत्मा के ज्ञान हो सकय, अउ न परमात्मा के।
शब्द से आत्मा अउ परमात्मा के ज्ञान नइ हो सकय।
सोचे के दूसर बात हे, जउन ज्ञान हर जीवन नइ दे सकय, वोहर मोक्ष कइसे दे सकही? जउन ज्ञान हर नदिया ल पार नइ करा सके वोहर भवसागर ल कइसे पार कराही? शब्द से कोनो ल जीवन नइ मिले। जीवन मिलथे हमला अन्न से। अन्न उपजाय के ज्ञान अउ सामथ्र्य दुनिया के कोनो शब्द म; कोनो धर्म ग्रंथ म नइ हे। अन्न उपजाय के ज्ञान लोक के पास हे। किसान अउ मजदूर के पास हे। बिना ज्ञान के अन्न हर घला नइ उपजे। किसान हर ये ज्ञान ल अपन परंपरा अउ अपन अनुभव से सीखथे। पोथी पढ़के नइ सीखे, खेत म जांगर टोर के सीखथे। पन दुख के बात हे, लोक के, किसान के जउन ज्ञान से अन्न उपजथे, अउ जेकर से हमला जीवन मिलथे, वोला हम ज्ञान नइ मानन। जिंकर कना अतना अनमोल ज्ञान हे, जीवन देनेवाला ज्ञान हे, वोमन ल पंडित मन हर मूरख अउ अज्ञानी सिद्ध करके बइठे हें। काबर कि येकर ले पंडितमन ल इंकर परिश्रम के हरण करे के, इंकर शोषण करे के सहूलियत मिल जाथे। जउन लोकज्ञान ले जीवन देनेवाला, अमृत समान अन्न पैदा होथे वो ज्ञान के कोनो मोल नइ हे अउ जउन शब्द ज्ञान ले अन्न के एक दाना पैदा नइ करे जा सके वोहर सर्वश्रेष्ठ हे, मोक्ष देनेवाला हे। वाह भई वाह!
जउन ज्ञान हर जीवन नइ दे सकय वो हर मोक्ष दीही कि जीवन देनेवाला ज्ञान हर मोक्ष दीही? आदमी हर जब खेती करना सीखिस तब जम्मों कला के विकास होइस। सभ्यता के विकास होइस। दुनिया हर सभ्य बनिस। दुनिया के सब्बो कला, संगीत, साहित्य अउ धर्म के जनम, पालन अउ विकास के मूल म खेती हवय। पन पंडितमन के परंपरा म ये ज्ञान के कोनो मोल नइ हे। मोल हे खाली शब्द ज्ञान के, जेकर से जीवनदायिनी अन्न के एकठन दाना घला पैदा नइ करे जा सके। केवल लोक समुदाय के मन म डर पैदा करके वोला ठगे जा सकथे, वोकर शोषण करे जा सकथे। लोक हर अतका मूरख घला नइ हे। पंडित अउ वोकर पोथी-पुराण के मरम ल वो हर बनेच ढंग ले जानथे तभे तो एक ठन हाना प्रचलित हे, ’’जब भरे खोचका डबरा, तब जाने बाम्हन पदरा।’’
श्रीमद्भागवत गीता के दूसरा अध्याय के तिरपनवाँ श्लोक म भगवान हर अर्जुन ल केहे हे -
’’श्रुतिविप्रतिपन्ना ते यदा स्थास्यति निश्चला।
समाधावचला बुद्धिस्तदा योगमवाप्स्यसि।।’’
(भांति-भांति के वचनों को सुनने से विचलित हुई तेरी बुद्धि जब परमात्मा में अचल और स्थिर ठहर जायेगी तब तू योग को प्राप्त हो जायेगा अर्थात् तेरा परमात्मा से नित्य संयोग हो जायेगा।) शब्द हर बुद्धि ल चलायमान अउ अस्थिर करथे। चलायमान अउ अस्थिर बुद्धि से परमात्मा के प्राप्ति नइ हो सकय। दुनिया के सबो पोथी-पुराणमन बुद्धि ल चलायमान अउ अस्थिर करनेवाला हें। इही पाय के कबीर साहब हर केहे हें -
’’पोथी पढ़ पढ़ जग मुआ, पंडित भया न कोय।
ढाई आखर प्रेम का, पढ़े सो पंडित होय।।’’
पोथी पढ़के कोनो ज्ञानी नइ बन सकय। ज्ञानी बने बर प्रेम के ढाई आखर ल पढ़े के जरूरत हे। बिना प्रेम के न तो अखण्ड आनंद मिल सकय, न मोक्ष मिल सकय अउ न परमात्मा। प्रेम के प्राप्ति प्रेमेच ले होथे, शब्द ले नइ होवय। कबीर साहब हर केहे हें -
’’प्रेम न बारी ऊपजे, प्रेम न हाट बिकाय।
राजा, परजा जो चहे, सीस देय लइ जाय।।’’
***kuber***


text:
रायपुर. कोनो ला लांघन-भूखन मरत देख के एक झन मनखे ला ओकर उपर दया आ जथे. ओहर पांच काठा धान ओकर घर मं भेजवा देथे. अब देवइया ला ओहर पूछथे-भइया, मोरे सही चार झन अउ संगवारी भूखन मरत हे, तैं दे हस तेमा के चार काठा धान ला ओमन ला एक-एक काठा बांट दौं का? अब ओ देवइया का काहय, तोर इच्छा भई. दुनिया मं कइसे-कइसे मनखे मिलथे खुद लांघन-भूखन मरत हे, खाय बर घर मं एको दाना नइहे फेर दुसर ला भूखन मरत देख के ओकर दिल रहे नइ जा सकत हे. कुलबुलावत हे, का करंव, कइसे करंव. फेर कर कुछु नइ सकत हे. हाथ सुन्ना हे फेर दिल कुबेर जइसन, हरिश्चंद, कर्ण अउ मोरध्वज दानी सही. एला उदाली मरइ तो नइ कहे जा सकय. अइसने कस एक झन बड़े दिल के मनखे मिलगे. देखिन, सुनिन ओकर हाल चाल. गरीब हे ते का होगे फेर दिल कोनो दानवीर ले कम नइहे? गरीबी, भुखमरी, बेकारी अउ बीमारी नरक के दुःख सही होथे. जउन एकर मारग ले गुजरे हे अउ गुजरत हें तउन मन जानत होही दुःख का होथे, नरक काला कहिथे? भगवान झन करय कोनो ला कभू अइसन दिन देखे ले दै, ओ मारग ले गुजरे के मौका देवय फेर जेकर करम मं जउन दुःख के लेखा लिखाय हे, ओला कोनो टारे नइ सकय, चाहे कोनो कतको उदीम कर लय?
दुःख के दिन अड़बड़ भारी होथे, मुसकिल मं कटथे. सावन के अंधियारी रात, घपटे बादर, बरसत पानी तइसन दिन मं आधा रात के बसुदेव हा अपन पिलवा कृष्ण ला गोकुल कइसे लाइस होही जमुना नदी पार करके. दुःख काकर उपर नइ खपलाय हे, राम ला कइसे अपन भाई लक्षमन, संगिनी सीता संग जंगल जंगल भटके ले परे रिहिस हे. दुःख के लेखा खराब होथे. एकर बरनन करबे तब आंखी डाहर ले आंसू झरे ले धरथे. छत्तीसगढ़ में सरलग अकाल परिस. सन पैंसठ के अकाल तो जगजाहिर हे. एको दाना अनाज नइ होय रिहिस हे. ओ साल के दुःख अउ पीरा ला तो किसान अउ ओकर परिवार मन कइसे भुला सकत हें? अमरीका सरकार हा सरहा गहुँ अउ चांउर भेजे रिहिस हे तेन ला छत्तीसगढ़िया मन खाए रिहिन हे. जउन अनाज ला आज हमन जानवर ला खवाथन ओला छत्तीसगढ़िया मन खाय रिहिन हे, अपन अउ अपन पिलवा मन के परान ला बचाय रिहिन हे.
सुरता आथे जउन मन ला अजगर सही निगले हे कोरोना
दुःख काला कहिथे, मुसीबत कइसे खपलाथे ओला कोनो जाने नइ जा सकय. ओ तो अचानक आथे. मौत, गिराहिक अउ मेहमान कोनो ला बता के नइ आवय. ओ तो बाज असन झपट्टा मारे असन आथे अउ अपन सिकार ला हथिया के फुर्र ले जिहां के तिहां उड़ा के चले जाथे. एती फड़फड़ावत जटायू असन, खूना-खून होके परे राहय. कोनो मिलगे सहारा तो पाय मान नहिते जय सीताराम, सोलह आना दिखत हे. अइसने कस हाल कोरोना सब के कर दे हे. कोरोना के दुःख ले जउन भुगतथे तउने जानही. दुःख बताय ले घटय नहीं अउ बाढ़ जाथे. सुरता आथे जउन मन ला अजगर सही निगले हे कोरोना.
दुःख के दिन के कोनो संगवारी नइ होवय. सब छटक देथें, मुंह मोड़ लेथे
जउन कभू हीरक के गोठियावय, घर आंवय-जांवय, सदा के संगवारी राहय तेन मन सब किनारा कर लेथे. दुःख मं काबर कोनो मुंह अइठ लेथे, मुंह फेर लेथे, साथ नइ देवय. दू भाखा गोठियाय मं काकर का बिगड़ जथे, फेर वाह रे मनखे ननजतिया जात के हो, दुखिया संग दू भाखा गोठियाय मं तुंहर गठरी, गुबती के एको पइसा तो नइ उरक जाहि? धिक्कार हे तुंहर मन के अइसन तन मन अउ धन ला. सुख-दुःख तो सबके उपर आथे-जाथे, आज मोर करा आय हे तब काल अउ ककरो करा जाही? एकजाई तो ओहर रहइया नोहय. फेर कोन ला का कहिबे ए तो अपन-अपन सुभाव, संस्कार अउ बिचार हे.
ए संसार हे, इहां किसम-किसम के मनखे हे, सबके अलग-अलग सुभाव, संस्कार अउ धरम हे. पांचों अंगुरी ककरो बराबर नइ होवय. अइसनो घलो ये संसार के मिले हे जउन दुःख के संगवारी बने हें, सुग्रीव हनुमान अउ अंगद जइसन अउ कतको नांव हे. सुदामा के संगवारी कृष्ण रिहिस हे. दुःख मं कइसे संग दिस हे, सब ये किस्सा ला जानत हे. वइसने कस किस्सा इहां कलजुग मं घला देखे ले मिले हे अउ उहू हा अभी कोरोना काल मं. सुनिहौ तब अचरज करिहौ, कहिहौ अजब गजब बात हे.
सोचे लगिन अब एती का होही, कइसे परान बाचही
बात आय चेन्नई(तमिलनाडू) के. एक दिन अइसने ठलहा बइठे रेहेंव. तीर मं माढ़े एक पेपर के पन्ना पलटत रेहेंव तब अचरज बात पढ़े ले मिलगे. नुगंमबाक्कम नांव के एक झन सज्जन रहिथे जउन अपार्टमेंट मं रहिथे. ओ गली के आखरी छोर मं स्कूल हे. ओ स्कूल के पहिली दुआरी मं ऑटो स्टैंड हे. ओ ऑटो चालक मन पढ़इया लइका मन ला स्कूल ले घर अउ घर ले स्कूल लाने लेगे के काम करथे. अपार्टमेंट मं रहइया मन के घला ओमन यातायात के साधन रिहिन हे. इही ऑटो चालक मन के जीवन-यापन के साधन रिहिस हे. कोरोना काल मं लाँकडाउन का लगिस ओकर मन के जीवन उपर पहाड़ टूटगे. धपोरदिन, अकबकागे. खाय पिए के सबो साधन छिना गे. सोचे लगिन अब एती का होही, कइसे परान बाचही.
बाद मं बेटी के मुंह ले सबो बात ला ऑटो चालक सुनि
दुनिया मं सबो दुष्ट, राक्षस, गररेता अउ बइमान नइ होवय. कोनो न कोनो विभीसन जइसे महात्मा घलो भेजे रहिथे भगवान हा जउन मुसीबत के बेरा मं नइया पार कर देथे, अइसने कस चेन्नई मं आटो चालक मन बर मसीहा कस अवतरे रिहिस हे नुगंमबाक्कम. जउन ऑटो रिकसा मं आवय जावय तेकर ओला सुरता आगे. सोचिस, लाँकडाउन लग गे हे तब ओकर धंधा-पानी तो सब चउपट होगे होही. का खात-पियत होही, घर गिरहस्ती ल कइसे चलावत होही. ओ ऑटो चालक के नांव रिहिस हे नागलिंगम. एकर टेलीफोन के नंबर नगंमबाक्कम करा रिहिस हे. ओ नंबर ला लगाथे तब नइ उठाइस. दयालु अउ मदद करइया मनखे के मन नइ माड़य. सोचिस, का करौं कइसे करौं. तब एक दिन ओकर बेटी मिलगे, ओला पूछथे-कहां हे तोर ददा हा वो, फ़ोन लगाथौं उठाबे नइ करय. ओला कहिथे तोर ददा के मोला बैंक अकाउंट के नंबर लाके दे. बेटी न सोचिस न समझिस अउ घर ले लाके ओ नंबर ला दे दिस. दुसर दिन ओ सिहनहा हा ऑटो चालक के बैंक अकाउंट मं दस हजार रूपया डार दिस. बाद मं बेटी के मुंह ले सबो बात ला ऑटो चालक सुनि.
ओ खदान ला मोर पांयलागी
मदद बर ओला धन्यवाद दिस अउ ओकर से हाथ जोड़ के बिनती करत एक दिन कहिथे- ददा मोर सही नौ झन अउ ऑटो चालक संगवारी हे. अनुमति देते ते तोर दे दस हजार रूपया मं से नौ हजार रूपया ओ संगवारी मन ला एक-एक हजार दे देतेंव, ओकरो मन के घर गिरहस्ती आगु सरक जतिस. नागलिंगम के ये बात ला सुन के नुगंमबाक्कम के हिरदय मं ख़ुशी के लहर उमड़े ले धर लिस जइसे सागर मं लहरा उछल मारथे. केहे लगिस-वाह रे नागलिंगम, तोर हिरदय कतेक बड़े हे बेटा. तैं कतेक महान हस. तोर जइसे रतन तो भारत भुइंया मं ही जनम ले सकत हे. तैं हीरा हस बेटा, तोर महतारी के कोख, कोख नोहय ओ हीरा के खदान हे. ओ खदान ला मोर पांयलागी.
पढ़ें Hindi News ऑनलाइन और देखें Live TV News18 हिंदी की वेबसाइट पर. जानिए देश-विदेश और अपने प्रदेश, बॉलीवुड, खेल जगत, बिज़नेस से जुड़ी News in Hindi.
हमें Facebook, Twitter, Instagram और Telegram पर फॉलो करें.


text:
बोधघाट परियोजना ले होहि बस्तर के बिकास
बोधघाट बहुउद्देस्यीय सिंचाई परियोजना बस्तर के बिकास के नवा अध्याय लिखहि। इंदरावती नदिया के पानी ल बस्तरवासी के सदुउपयोग बर बोधघाट सिंचई परियोजना के निरमान जरूरी हे। मुख्यमंतरी भूपेश बघेल के ये मानना हे कि बस्तर के बिकास के इतिहास म बोधघाट पोरजेक्ट अब तक के एक अइसे पोरजेक्ट हरय, जेखर लाभ सिरिफ बस्तर के लोगन ल मिलहि। बस्तर अंचल के जीवनदायिनी इंदरवती नदिया के मातरा 11 टीएमसी पानी उपयोग के हक बस्तर के लोगन ल मिलत हे, जबकि इंदरावती नदिया के 300 टीएमसी पानी उपर बस्तर के हक हे। बोधघाट सिंचई परियोजना के निरमान ले इंदरावती म 30 गुना पानी के वृद्धि होहि, येखर ले बस्तरवासी के खुसहाली अउ समरिधि बढ़हि।
राज्य सरकार ह बोधघाट बहुउद्देसीय सिंचई परियोजना के पुराना स्वरूप ल परिवरतित करके येला बस्तरवासी के बेहतरी बर तइयार करत हे। 40 बछर ले लंबित ये परियोजना पुरव म हाईड्रल पोरजेक्ट के रूप म तइयार करे गेय रहिस। जेला भूपेश सरकार ह बस्तर लोगन के भावना ल धियान म रखत हुए येला सिंचई परियोजना के रूप म परिवरतित करिस। इंदरावती नदिया ले बस्तर के हिस्सा के पानी जउन वरतमान म बिना रोकटोक के परवाहित होत हे। ये परियोजना के निरमान ले बस्तर अंचल म सिंचई होहि। ये परियोजना के निरमान ले तीन लाख 66 हजार 580 हेक्टेयर म सिंचई और लमसम 300 मेगावाट बिद्युत उत्पादन होहि, जउन बस्तर के खुसहाली अउ समिरिधि के नवा इतिहास लिखहि। बस्तर संभाग के दंतेवाड़ा, बीजापुर अउ सुकमा जइसे नक्सलवाद ले परभावित जिला म अब बंदुक के जगह फसल उगहि। खेत लहलहाहि। धरती महतारी चादर ओढ़ खुसहालि के गीत गाहि। इहां के जनजीवन मुसकुराहि। किसान के कंधा म नागर अउ हाथ म रापा अउ कुदारी होहि।
बस्तरवासी के समरिधि के सपना ल साकार करे के बीड़ा उठाय मुख्यमंतरी भूपेश बघेल ह कोरोना जइसे महामारी अउ आरथिक संकट के ये बिसम परिस्थिति म घलो बोधघाट सिंचई परियोजना के काम ल उही हउसला के संग आगु बढ़ाहि, जइसा वोहा कोरोना ले पहिली बिधानसभा के बजट सतरा म कहे रहिस। मुख्यमंतरी के ये प्रतिबद्धता, छत्तिसगढ़ के बिकास अउ इहां के लोगन म खुसहालि लाहि।
मुख्यमंतरी भूपेश बघेल के परयास के उल्लेख करना घलो जरूरी हे, जउन ह ये सिंचई परियोजना के काम ल आगु बढ़ाय बर केंदरीय जल संसाधन मंतरी ल बार-बार पतरा लिखिन, अउ कई बार वीडियो कॉन्फ्रेंसिंग के माध्यम ले ये परियोजना के महत्ता बताइस। जेखर सेती केंद्र ह ये पोरजेक्ट ल मंजुरी दिलाय म बड़का भुमिका निभाइस। मुख्यमंतरी के परयास के ही ये परतिफल हे कि केनदरीय जल आयोग ह 40 बछर ले लंबित ये पोरजेक्ट के फिजिबल मानत अपन मंजुरी दिस। बोधघाट बहुउद्देस्यीय सिंचई परियोजना के मंजुरी मिलत हे येकर सरवेक्छन अउ डीपीआर तइयार के काम सुरू कर देय गिस हे। इहां ये बताना जरूरी हे कि पहिलि बोधघाट परियोजना म सिरिफ दंतेवाड़ा अउ बीजापुर जिला सामिल रहिस। ये दुनो जिला म ये परियोजना के माध्यम ले खरिफ, रबी अउ गिरिस्म काल फसल बर कुल 2 लाख 65 हजार 580 हेक्टेयर क्षेतरा म सिंचई प्रस्तावित रहिस, फेर मुख्यमंतरी ह ये परियोजना के माध्यम ले सुकमा जिला के किसान ल सिंचई बर पानी देय के मंसा जताइस। येकर बाद जल संसाधन बिभाग ह सुकमा जिला के घलो ये पोरजेक्ट म सामिल करिस। सुकमा जिला के खरिफ, रबी अउ गिरिस्म काल फसल बर कुल एक लाख हेक्टेयर म पानी मिलहि। ये परकार देखा जाय त ये सिंचई परियोजना के माध्यम ले अब ये तीनों जिला म कुल 3 लाख 65 हजार 580 हेक्टेयर रकबे म सिंचई बर पानी के पुरति परस्तावित हे।
बस्तर के जीवनदायिनी इंदरावती नदिया म परस्तावित बोधघाट सिंचई परियोजना के कुल लागत 22 हजार 655 करोड़ रुपया हे। बोधघाट सिंचई परियोजना बर राज्य सरकार ह हाईड्रल पावर के बजाय अब येला सिंचई के पारथमिकता म सामिल करिस। बोधघाट परियोजना म लमसम 145 किलोमीटर लंबई के दायीं तट नहर बनहि। येकर संग ही 250 ले जादा साखा नहर होहि। येमा एक छोर के माइनर सीधा सुकमा जिला तक जुड़हि, दूसर छोर बीजापुर जिला तक जाहि। परियोजना म जादा छेतरा सुकमा जिला म आत हे। येकर जादा फायदा राज्य के अंतिम छोर ल मिलहि। बोधघाट परियोजना के दायरा, वरतमान म छत्तिसगढ़ के महानदी मुख्य नहर अउ हसदेव बांगो ले बड़का हो जाहि।
बोधघाट परियोजना ले परभावित परिवार के बेहतर पुनरवास बर राज्य सरकार संवेदनसील अउ परतिबध हे। मुख्यमंतरी भूपेश बघेल के कहना हे कि ये पोरजेक्ट बर पुनरवास के अच्छा नीति बस्तरवासी के भावना अउ ओखर सुझाव के अनुसार तइयार करे जाहि अउ हरहाल म येखर लाभ मिलहि।


text:
1. Who is the music director of the song रंग भरे मौसम से रंग
Ans: रंग भरे मौसम से रंग song music director is लक्समिकान्त शान्ताराम कुंडालकर (लक्समिकान्त प्यारेलाल)
2. Who is/are the singer/singers of the song रंग भरे मौसम से रंग
Ans: रंग भरे मौसम से रंग song singer is आशा भोसले
3. Who is the Composer of the song रंग भरे मौसम से रंग
Ans: रंग भरे मौसम से रंग song composer is लक्समिकान्त शान्ताराम कुंडालकर (लक्समिकान्त प्यारेलाल)
4. Who is the Lyricist of the song रंग भरे मौसम से रंग
Ans: रंग भरे मौसम से रंग song lyricist is आनंद बक्शी
5. What is the movie of the song रंग भरे मौसम से रंग
Ans: रंग भरे मौसम से रंग song is from बंदिश
6. Who wrote the song रंग भरे मौसम से रंग
Ans: रंग भरे मौसम से रंग song is written by आनंद बक्शी


text:
नारायणपुर : नारायणपुर जिला अस्पताल म एक महिला ह बच्चा ल जन्म दे के दउरान डॉक्टर मन के लापरवाही के चलत दम तोड़ दिस. बाद म नवजात के भी मउत हो गिस.
नयापारा के रहिने वाली दुलाली मंडल ल शनिवार दोपहर 12 बजे नारायणपुर के जिला अस्पताल म भर्ती करवाए गए रिहिस हे. जिहां स्त्री रोग विशेषज्ञ डॉक्टर डीएस ठाकुर ह महिला के चेकअप कर परिजन मन ल डिलेवरी बर भर्ती करे बर कहिस.
ऐकर बाद महिला ल डिलेवरी बर भर्ती करवाए गिस. चार बजे तक कोई भी डॉक्टर दुबारा चेकअप करे बर नइ पहुंचिस त महिला के हालत बिगड़े बर लगिस. ऐकर जानकारी स्टाफ ह डॉक्टर मन ल दिस, जेकर बाद ऑपरेशन कक्ष तैयार करवाए गिस.
आनन फानन म महिला ल ऑपरेशन कक्ष म ले जाए गिस, लेकिन कुछ देर बाद महिला के ऑपरेशन थियेटर म मउत हो गिस. ऐकर जानकारी डॉक्टर मन ह परिजन मन ल दिस. ऐकर बाद परिजन मन ह डॉक्टर मन के ऊपर लापरवाही के आरोप लगात अस्पताल म जमके हगांमा मचाईस. पुलिस भी मउका म पहुंचिस अउ मामला ल शांत करवाईस.


text:
4 March 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
17 February 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
15 February 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
9 February 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
4 February 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
3 February 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
27 January 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
14 January 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
15 December 2019 current Affairs Gk Quiz Question and answer in hindi हे दोस्तों hindiprogyan.com
17 November 2019 current Affairs Gk Quiz Question and answer in hindi हे दोस्तों hindiprogyan.com


text:
सिक्छा हमर पुरखामन के
समाज
आज दुनिया भले कतको आधुनिक अउ समरिद्ध हो गे हे, फेर हमर पुरखामन के जिनगी जिए के ढंग ह आज के हिसाब ले जादा समरिद्ध अउ पढ़े- लिखे मनखेमन ले जादा गियानी रिहिन हें। हमर पुरखामन जब खेत जोते के बेरा नांगर चलात रइतिस अउ उही बेरा अगर कोनो बइला ह गोबर करे स्थिति म रहय त नांगर चलइय ल बंद कर दंय। बइला के गोबर करे बाद फेर नांगर चलांय। गाय-गरवामन बर अइस,न संवेदना हमर महान पुरखामन के मन म नानपन ले रहाय। जेला आज हमन अनपढ़ कहिथन। ये सब अभी 25-30 बछर पहिली तक होत रिहिस हे, फेर आज अइसन संवेदना नदा गे हे।
वो जमाना के देसी घीव ल अगर आजकाल के हिसाब ले किम्मत लगाही त वोहा अतना सुुद्ध राहत रिहिस की पच्चीस सौ रुपिया किलो तक बेचा जतिस। वो देसी घीव ल किसानमन ह बने काम के दिन म हर दू दिन बाद म आधा-आधा किलो घीव अपन बइलामन ल पियातिस।
टीटीरी नाम के चिरई जब अपन अंडा ल खेत म जमनतिस अउ वोला सेवय त नांगर चलाए के बेरा अगर कोनो टीटीरी चिरई ह चिल्लातिस त किसान ह वोकर अवाज ल सुन के समझ जावय अउ वोअंडा दे वाले भुइंया ल बिना जोते खाली छोड़ देवय। जबकि वो बेरा म आज जइसन आधुनिक सिक्छा नइ रिहिस। वो बेरा म सबझन आस्तिक राहंय। मंझनिया कन जब किसान के सुरताय के बेरा होवय त वोहा सबले पहिली बइलामन ल पानी पिया के चारा खवातिस, वोकर बाद ही अपन ह भात खातिस। ऐहा वोकरमन के रोज के नियम राहय।
बइला के मरत तक सेवा-जनत करे जाय
बइलामन ह जब बूढ़ा जतिस त वोला कसाईमन ल बेचई वो बेरा सामाजिक अपराध के गिनती म आवत रिहिस। बूढ़वा बइला कई बछर तक ठलहा बइठे चारा पगुरात राहय अउ किसान ह वोकर मरत तक ले वोकर सेवा करत राहंय। वोबेरा के बिगर पढ़े लिखे किसानमन के ये बिचार राहय की जेकर महतारी के बछरभर ले दूध-दही खाके अतका बड़ बाढ़े हंन अउ जेकर कमई खाए हंन, अब बूढ़तकाल म वोला कइसे छोड़ दन। कइसे कसाईमन ल दे दन काट के खाए बर। जब बइला मर जतिस त किसान ह फफक-फफक के रो डरतिस। किसान वोकर संग बिताए बेरा ल सुरता करतिस। हमन ल गरब हे हमर पुरखा अउ संस्करीति बर।
अब पाइए अपने शहर ( Raipur News in Hindi) सबसे पहले पत्रिका वेबसाइट पर | Hindi News अपने मोबाइल पर पढ़ने के लिए डाउनलोड करें Patrika Hindi News App, Hindi Samachar की ताज़ा खबरें हिदी में अपडेट पाने के लिए लाइक करें Patrika फेसबुक पेज


text:
छत्तीसगढ़ी कहानियाँ शिक्षाप्रद होती है,पर कुछ कहानियाँ भक्ति भाव को उजागर करने वाली भी होती है।जैसे कि रामायण,महाभारत आदि ग्रन्थों से पता चलता है कि सच्चे मन से भगवान का ध्यान करने से भगवान प्रगट हो जाता था और अपने भक्त की मुराद पूरी कर देता था।
इस कहानी में भी जब बुढ़ीहा का लड़का नदी में बह जाता है तब उसकी पत्नी अपने पति को बचाने के लिए भगवान का ध्यान करती है और भगवान उसके पति को फिर से जीवित कर देता है।प्रस्तुत है छत्तीसगढ़ी कहानी-पतिव्रता ।
पतिव्रता
एक गॉव म एक झन बुढ़िहा रहिथे।बुढ़ीहा के एक बेटा रहिथे।बुढ़ीहा के बेटा ह बइला खरीदे अउ बेचे के काम करत रथे। बहुत दिन हो जथे जब बुढ़ीहा ह काम-बुता नई कर सकय त अपन बेटा ल कहिथे,बेटा अब काम बुता नई करे सकौं ग।नानकन रेहे तभे के तोर दद ह तोर शादी कर दे रहिस हे।जा के बहु ल लेवा लाते।
डोकरी के बेटा ह कहिथे, दाई मोर मन ह तो अभी बाई ल लाय बर नई होवत ए, कुछ दिन अउ कमा लेतेंव त जातेंव।फेर ओखर दाई ह जादा जिद्द करथे त ससुरार जाय बर तइयार हो जथे।
ससुरार के पता ल अपन दाई मेर पूछ के बाई ल लाए बर निकल जथे। दु-चार घण्टा के बाद म ससुरार गॉव पहुँच जथे। बुढ़ीहा के बेटा ल जोर के पियास लागत रहिथे त एक कुंआ मेर जाथे।कुंआ म बहुत झन पनिहारिन मन पानी भरत रहिथें।
बुढ़ीहा के बेटा पानी पिये बर माँगथे त एक झन लड़की ह ओला आँय बाँय सुना देथे।टुरी मन ल देख के आय हस ,पानी पिये ल थोरे आय हस अउ बहुत कुछ।
बेचारा ह पियास मरत-मरत ससुरार घर म पहुँचथे ।ओतका म ओखर बाई ह पानी धर के घर पहुँचथे अउ अपन दाई ल पूछथे,ए आए हे तेन ह कोन ए ओखर दाई ह कहिथे बेटी ये ह मोर दमांद ए अउ तोर पति ।अपन दाई के बात ल सुन के लड़की ह बहुत दुख मनाथे बिना जाने पहचाने अपने पति ल गलत-सलत बोल दे रहिथे।
बुढ़िहा के बेटा ह देखथे,कुँआ म जेन आँय बाँय बोले रहिथे तेन लड़की ओखर बाई ह ही रथे। बुढ़ीहा के बेटा जोर से गुस्साथे।
लड़की ह माफी माँगथे फेर लड़का के गुस्सा शांत नई होवय।जइसे-तइसे अपन बाई ल लेवा के ससुरार ले निकल जथे अउ रसता म अपन बाई ल बहुत मारथे।काबर कुँआ म सब के आघु म ओला बहुत सुनाय रथे।घर आथे त ओला नौकरानी जइसे रखथे।
बहुत दिन बीत जथे।डोकरी के बेटा ह अपन बाई मेर बात तको नई करत रहिस,तभो ले बिचारी ह ससुरार म रहय,काबर के पतिव्रता रहिथे।पति के घर म जीना अउ मरना ।
एक दिन बुढ़ीहा के बेटा ह भइला बेचे ल जात रहिथे।जाते-जात रसता म रात हो जथे त नदिया के तीर म बइला मन ल बांध के सो जथे।रात के अचानक नदिया म बाढ़ आ जथे अउ बइला सुद्धा नदिया म बोहा जथे।
एती बर जब ओखर बाई ल पता चलथे त रोवत-रोवत नदिया के तीर म अउ भगवान के ध्यान करथे ।भगवान जब परगट हो जथे अउ कहिथे,जो मांगना हे मांग ले बेटी ।त बुढ़िया के बहु ह हाथ जोर के कहिथे,भगवान मोर पति नई मिलहि त महुँ नदिया म कूद के जान दे देहुँ।भगवान ओखर पति प्रेम ल देख के कथे जा ये अमरित ल धर ले।कुछ दुरिहा म बर पेड़ के जरी म तोर पति के लाश अटके हे।
बुढ़ीहा के बहु अमरित ल धर के जाथे अउ अपन पति के लाश ल निकाल के अमरित ल पियाथे।ओखर पति फेर जी जथे ।अपन बाई के मया ल देख के माफी माँगथे,फेर दुनों झन बढ़िहा जीवन बिताथें।
इसे भी पढ़ें-chhattisgarhi-kahani-ponga-pandit
दोस्तों इस छत्तीसगढ़ी कहानी को शेयर जरूर करना,जिससे अधिक से अधिक लोगों को यह कहानी पढ़ने को मिल सके।यह कहानी आप लोगों को कैसा लगा कमेंट के माध्यम से जरूर अवगत कराना।


text:
अंजोर.नारायणपुर10 अक्टूबर। छत्तीसगढ़ शासन के खेल अउ युवा कल्याण विभाग छत्तीसगढ़ रायपुर डहर ले 01 नवंबर राज्य स्थापना दिवस के मउका म विभाग डहर ले राज्य के सर्वश्रेष्ठ खिलाड़ह ल दिये जाये वाला गुण्डाधूर सम्मान अउ महाराजा प्रवीरचंद्र भंजदेव सम्मान साल 2021-22 बर 15 अक्टूबर 2021 तक करार प्रारूप म आवेदन आमंत्रित करे गे हावय। खेल अधिकारी ह बताइन के विभाग ले जानकारी के मुताबिक गुण्डाधूर सम्मान अउ महाराजा प्रवीरचंद्र भंजदेव सम्मान ले अलंकृत खिलाड़ी ल एक लाख रूपिया नकद, अलंकरण फलक अउ प्रशस्ति पत्र ले सम्मानित करे जाही।
गुण्डाधूर सम्मान अइसे पात्र खिलाडी ल दिये जाही, जेन साल 2020-21 म अइसे खेल जेला भारत सरकार युवा बुता अउ खेल मंत्रालय डहर ले सीनियर वर्ग के राष्ट्रीय चौम्पियनशीप या राष्ट्रीय खेल म छत्तीसगढ़ तनि ले भाग लेवत हुये स्वर्ण या रजत या कांस्य पदक पाये हो या अंतराष्ट्रीय खेल प्रतियोगिता म भारत के प्रतिनिधित्व करे हो। इही रकम ले महाराजा प्रवीरचंद भंजदेव सम्मान बर 2020-21 म तीरंदाजी के राष्ट्रीय चौम्पियनशिप के सीनियर वर्ग म या राष्ट्रीय खेल म छत्तीसगढ़ तनि ले भाग लेवत हुये स्वर्ण या रजत या कांस्य पदक पाये हो या तीरंदाजी अंतराष्ट्रीय खेल प्रतियोगिता म भारत के प्रतिनिधित्व करे हो। यदि तीरंदाजी म ये उपलब्धि वाला खिलाडी नइ मिलही त पाछु तीन साल तक तीरंदाजी के राष्ट्रीय शालेय प्रतियोगिता या राष्ट्रीय अंतर विश्वविद्यालयीन प्रतियोगिता म पदक मिले खिलाड़ी बर विचार करे जाही। गुण्डाधूर सम्मान अउ महाराजा प्रवीरचंद भंजदेव सम्मान बर साल के गणना 01 अप्रेल ले 31 मार्च तक होही।


text:
Search Results for: प न त र जक म र ह स क म टव न नई र ल ज ह द डब ड फ ल एक शन म व फ ल हद 1080p ब ज़ MP3 & MP4
Download lagu प न त र जक म र ह स क म टव न नई र ल ज ह द डब ड फ ल एक शन म व फ ल हद 1080p ब ज़ MP3 dapat kamu download secara gratis di Metrolagu. Untuk melihat detail lagu प न त र जक म र ह स क म टव न नई र ल ज ह द डब ड फ ल एक शन म व फ ल हद 1080p ब ज़ klik salah satu judul yang cocok, kemudian untuk link download प न त र जक म र ह स क म टव न नई र ल ज ह द डब ड फ ल एक शन म व फ ल हद 1080p ब ज़ ada di halaman berikutnya.
Love in time Episode 1 in hindi dubbed💖
6 Months ago


text:
www.chhattisgarhibible.com
छत्तीसगढ़िया सबले बढ़िया
You are here
उत्त्पत्ति
इसने किसम ले पूरा ब्रह्मांड के सुरुआत होइस | परमेसर हर छै दिन म ये ब्रह्मांड अऊ ओमा जऊन कुछू हवय ओकर रचना करिस | परमेसर द्वारा धरती ल बनाय के बाद धरती ह अंधियार अऊ सुनसान माढ़े रहिस | अऊ ओमा कुछू भी बनाय नी गेय रहिस |लेकिन परमेसर आतमा उहाँ पानी के ऊपर म रहिस |
तब परमेसर हर कहिस “अंजोर हो जाय”! त अंजोर हो गीस | परमेसर हर अंजोर ल देखिस कि अच्छा हवय; अऊ परमेसर हर अंजोर ल “दिन” कहिस| परमेसर हर अंजोर ल अंधियार से अलग करिस, अऊ अंधियार ल परमेसर “रात” कहिस| परमेसर हर रचना करके पहिली दिन म अंजोर ल रचिस|
रचना करके दुसर दिन म परमेसर हर कहिस अऊ धरती के ऊपर आकास ल बनाईस|
तीसर दिन म, परमेसर हर कहिस अऊ पानी ल सुखा भुइयां से अलग कर दीस| परमेसर हर सुखा भुइयां ल “धरती” कहिस; तेकर बाद जऊन पानी इकट्ठा होइस ओला ओहर “समुंदर” कहिस|
फेर परमेसर हर कहिस “ धरती म हर किसम के रुख अऊ राइ मन जाग जायं” अऊ वइसनेच हो गीस| परमेसर हर देखिस कि जऊन रचना ओहर करे हे ओहर बने हवय|
रचना करके चौथे दिन म परमेसर हर कहिस अऊ सूरूज,चंदा अऊ जोगनी मन ल बनाईस| परमेसर हर धरती म परकास देहे बर दिन अऊ रात, मौसम मन बर अऊ साल ब चिन्हा करे बर बनाईस |
रचना करके पांचवा दिन म परमेसर हर कहिस अऊ पानी म तौंरोइया जम्मो ल अऊ जम्मो चीरई मन ल बनाईस | परमेसर हर देखिस कि अच्छा हे, अऊ आसीस दीस |
रचना करके पांचवा दिन म परमेसर हर कहिस “ जम्मो किसम के भुइयां के जानवर मन हो जायं!” अऊ येला परमेसर हर जईसने कहिस वइसनेच हो गीस| कुछू ह भुइयां के रेंगोइया, कुछू ह खेत वाला अऊ कुछू मन जंगली जानवर रहिन| अऊ परमेसर हर देखिस कि एहा अच्छा हे|
फेर परमेसर हर कहिस “हमन आदमी ल अपन स्वरूप म हमरे जइसन बनाबो| ओकर पास म धरती अऊ सबो जानवर मन के ऊपर अधिकार रखही|”
फेर परमेसर हर थोकुन माटी ल ले लीस, अऊ ओकर से एक आदमी ल बनाईस, अऊ ओमा जीवन के सांस ल फूँक दीस अऊ ओकर आदमी के नावं आदम रखिस| परमेसर हर आदम के रहे बर एक बगीचा बनाईस, अऊ ओ बगीचा के देखरेख करे बर ओला उहाँ रख दीस|
बगीचा के मांझा म, परमेसर हर दु ठन विसेस रुख- जीवन के रुख अऊ भले अऊ बुरे के ज्ञान के रुख ल लगाईस| परमेसर हर आदम ल कहिस कि भले अऊ बुरे के ज्ञान के रुख के फर ल छोड़ के बगीचा के कोनो भी रुख के फर ल खा सकत हस| अगर ओहा ये रुख के फर ल खाही, त ओहर मर जाही|
फेर परमेसर हर कहिस “ आदमी के एकेझन रहना अच्छा नइ ये|” कबर कि जानवर मन म के कोई हर भी आदमी के सहायक नइ बन सकत रहिस|
एकरेसेती परमेसर हर आदम ल एक गहरी नींद म डार दीस| त परमेसर हर आदम के पसली म से एक माइलोग ल बनाइस अऊ ओला आदम कगरा ले आइस|
जब आदम ह ओला देखिस, ओहा बोलिस, “आखिर म येहा मोरे असन हवय! ओहा आदमी से बनाय गय हवय एकरेसेती ओला ‘माइलोग’ के नाम से जाने जाही|” एकरसेती हवय कि एक आदमी हर अपन ददा अऊ दाई ल छोड़ के अपन घरवाली के संग एक हो जाही|
परमेसर हर अपन स्वरूप म आदमी अऊ माइलोग ल बनाईस | अऊ परमेसर हर देखिस कि अच्छा हे|ओहर ओमन ल आसीस दीस अऊ ओमन ल कहिस “बहुत अकन लईका लोग अऊ नाती पोता मन ल जन्मावव अऊ धरती म भर जावव|” ये सब्बो रचना हर छै दिन म होइस|
जब सातवां दिन आइस, परमेसर हर अपन काम ल पूरा करिस| ऐकर बाद परमेसर हर जऊन कुछू ओहा करत रहिस ओ सब से विश्राम लीस| ओहर सातवां दिन आसीस डीस अऊ ओला पवितर बनाइस कबर कि ओ दिन म परमेसर हर अपन काम से विश्राम लीस| ऐसने किसम ले परमेसर हर ब्रह्मांड अऊ सबो कुछू जऊन मन ओमा हावय ओला बनाइस|
बाइबिल के कहानी म : उत्पति 1-2


text:
बाबू हर आँफिस के धुरी होथे. आँफिस जरूरी हे, त बाबू घलो जरूरी हे. बाबू हर फाईल के जनम कुंडली ल जानथे. फाईल मैनेजमेंट म उनकर मास्टरी होथे. कोन फाईल कते करा हे ? घूमइया फाईल, बिसराम करइया फाईल, अटके-झटके लटके फाईल सब के अता-पता ओला होथे. कोनो फाईल आँफिस म अनशन कर देथे. कोनो फ़ाईल ह आँफिस म आत्म-हत्या कर लेथे. ओ फाईल के किरिया-करम हो जथे. कोनो फाईल खूब चिखथे-चिल्लाथे. साहेब मन भैरा हो जथें. बाबू घलो अपन कान म रूई गोंज लेथें. कतको ल त साहेबजी जानबे नइ करे. साहेबजी ल कानों-कान खबर नइ होय पाय. अनशन करत कोनो फ़ाईल मोक्ष पा जथे. कोनो फ़ाईल भूत बरोबर हलाकान कर देथे .खासकर एप्रोच वाले फाईल उपर तुरत कार्यवाही होथे. अइसना फाईल साहेबजी, बड़े बाबू अउ आँफिस के घलो कल्यान कर देथे. कोनो-कोनो आँफिस म नवा छत्तीसगढ़ दिखथे. बाकी म ढर्रा म ज़िंदाबाद होथे. वइसे जनता से गोठियाय बर साहेबजी, बाबू साहेबजी मन करा टेम नइ राहय. टेम हे त समस्या ल जाने-बूझे कोन ? देर-सबेर नियाव मिलथे त ओखर महत्व गुड़-माटी कस होथे.
फाईल मर्मज्ञ कहिथें….
फाईल मर्मज्ञ मन के अनुसार फाईल दु परकार के होथे गरू फाईल अउ हरू फाईल. गरू फाईल जल्दी निपट जथे. हरू फाईल के सफर कन्याकुमारी से चल के हिमालय के चोटी तक के यात्रा बरोबर अत्यंत कठिन होथे. मनखे जवानी म आवेदन करथे त बुढवा के होत ले ओखर सदगति या दुरगति होथे. कोनो फ़ाईल के भगीरथ-तपस्या खतमे नइ होय. सालों साल जारी रहिथे. बाबू वरदान दे के कतको फ़ाइल ल मोक्ष प्रदान करवाथे. कतको फाईल त आँफिस म दम घुटे के बाद साँस लेना बंद कर देथें. बाबू के सेती कतको बुता सरल हो जथे. ओ ह कहूँ लालची होइस त सरल बुता हर कठिन हो जथे. अउ कठिन ह सरल होथे. कतको साहेबजी मन कुरसी म कम से कम बइठथें. बइठगे त जादा जरूरी बुता ल पहिली निपटाथें. तहाँ ले राजधानी के प्रश्न उत्तर म बिजी हो जथें. हप्ता म तीन दिन सरकारी मीटिंग म बितथे. दौरा मारना घलो जरूरी होथे.
ऑफिस के भूलभूलैया
सरकारजी के जोर आँफिस म बने चलत नइ दिखय. ओखर ताम-झाम बाहिरे-बाहिर जगमगा के बुझा जथे. आँफिस के सुन्दरता फ़ाईल से होथे. हर आँफिस अपन औकात के अनुसार फाईल कारखाना हो जथे. सरकार के राजस्व विभाग भूलभूलैया होथे. इहें सब ले जादा फाईल रोवत-गावत, परे-डरे अपन शिकायत सुनाथें. साहेबजी मन फाईल सरकावत सबले जादा सुंदर दिखथें. जनता के बुता आफिस के चक्कर लगाना होथे. चक्कर लगात रेहे से आफिस के हलचल के ज्ञान होथे. आफिस के चक्कर लगाना लोकतंत्र के चक्कर लगाय के पुन्न कस होथे. आँफिस परिक्रमा से फल मिले के गुंजाइश बनथे.
ऑफिस के अर्थशास्त्र
आवेदक के आफिस के चारों खुंट गोल-गोल घुमथे. फेर वाह रे! आँफिस, आँफिस के साहेब अउ बाबू कोनो ल आम-जनता के पीरा नइ जनाय. आँफिस परिक्रमा करत-करत सालों-साल बित जथे. सरकारजी न जनता से जुड़ पाएं, न जनता सरकारजी से. आँफिस के अर्थशास्त्र, इतिहास, भूगोल, विज्ञान, गणित, अस्त्र-शस्त्र सब बाबू अउ साहेब के आसपास होथें. बाबू बड़ बिजी परानी माने-जाने जथें. फ़ाईल म बूड़े रहना, फ़ाइल म तउरना, फाईल म डूबकना, फाईल के गहराई नापना, एक नजर म आवेदक के वजन जानना ओला बड़ ख़ूबसूरती से आथे. डिजिटल इंडिया के तहत आँफिस पोर्टल ल अपडेट करना जरूरी या अनिवार्य कब समझे जही भगवान् जाने.
साहेब के अर्थशास्त्र
बाबू के आत्मा ओखर ओखर आँफिस म बसथे. कतको बाबू मन साहेब ले जादा नियम कानून जानथें. बड़े बाबू जोंन कहि दिस तोंन प्राय: आख़िरी होथे. छोटे बाबू से बड़े बाबू के कार्य-दूरी दिखथे. अउ बड़े बाबू से साहेब के कार्य-दूरी कभू दिखथे, कभू समाप्त हो जथे. कतको आँफिस म बड़े बाबू साहेब के विकल्प बरोबर होथें. बड़े-बड़े बुता ल निपटा देथें अउ साहेब के अर्थशास्त्र के नीत के अनुसार चलथें. साहेब के गणित के उत्तर अउ बड़े बाबू के गणित के उत्तर एक होय ले आँफिस बने चलथे. साहेबजी के सोच के भूगोल के अनुसार विभाग के सेवा कार्य चलथे. कई साहेबजी मन अपन आँफिस ल खुद चलाथें. कतको आँफिस बड़े बाबू के ईशारा से चलथे. जेन पारटी के सरकार होथे तेंन पारटी के दखल बाढ़ जथे. हल्का-फुल्का अधिकारी मन के बैंड बज जथे. बने गरू व्यक्तित्व ल सब झन ल घेपे बर परथे. अइसन अधिकारी इहाँ कमती लगथें. साहेबजी कइसनो होंय बड़े बाबू सब ल झेल लेथें. अनुभव के धनी होथें न. कुल मिलाके बाबू के बिना आँफिस म अंधियार होथे.
पढ़ें Hindi News ऑनलाइन और देखें Live TV News18 हिंदी की वेबसाइट पर. जानिए देश-विदेश और अपने प्रदेश, बॉलीवुड, खेल जगत, बिज़नेस से जुड़ी News in Hindi.
हमें Facebook, Twitter, Instagram और Telegram पर फॉलो करें.


text:
छत्तीसगढ़ म किसिम किसिम के तीज तिहार मनाय जाथे।इंहाँ जेन जेन तिहार ल मनाय जाथे ओ मा के कई तिहार ल तो देश भर म मनाय जाथे।छत्तीसगढ़ देश भर म एक अइसे राज ए जिहाँ बारो महीना तिहारे तिहार रथे अउ ए तिहार मन म किसिम किसिम के पकवान तको बनाय जथे।
त चलव आपमन ल हम छत्तीसगढ़ के तिहार के बारे म बतावत हन कइसे लगिस जरूर बताहू।
छत्तीसगढ़ के तिहार
1.राम नवमी-
चइत महीना के शुक्लपक्ष के नवमी के दिन राम नवमी के तिहार मनाय जाथे। ए तिहार ल भगवान राम के जनम दिन के रूप म मनाय जाथे।ए दिन ल शुभ माने जाथे इही कारन ए, के ए दिन बर बिहाव जादा होथे।
2.अक्ति तिहार-
बइसाख महीना के शुक्लपक्ष के तीसर दिन अक्ति तिहार मनाय जाथे।ए दिन खेत म थोरकन बिजहा डार के खेती के शुरुवात करे जाथे।इही दिन करसी म पानी भर के पुरखामन के शांति के कामना तको करे जाथे बर पीपर म पानी डारथें।ए दिन ल शुभ माने जाथे इही कारन ए दिन शादी बहुत होथे।ए तिहार ल पुतरा पुतरी तिहार तको कथें।
3.हरेली तिहार-
हरेली तिहार ल सावन महीना म अंधेरी पाख के अमावस्या के दिन मनाय जाथे।एखर नाव ले ही पता चल जथे के हरियाली के तिहार।किसान मन हरेली के दिन अपन किसानी के औजार मन ल धो मांज के पूजा पाठ करथें।गाय बइला ल गोठान म ले जाके गहूँ के पिसान म लपेट के नुंन ल खवाथे।ए दिन घर म बढ़िहा बढ़िहा रोटीपीठा तको बनाय जाथे।
ए दिन के बारे म पुराना जमाना ले मानत आवत हे कि तंत्र मंत्र वाले अपन तंत्र मंत्र के सिद्धि इही दिन करथें।
ए तिहार म किसान मन प्रकृति के संगे संग खेती किसानी म जेतना चीज ओखर काम आथे तेखर पूजा पाठ करके उंखर प्रति अपन आस्था प्रकट करथे।
4.नांगपंचमी तिहार-
नांगपंचमी के तिहार ल सावन महीना के पंचमी के दिन मनाय जाथे।ए दिन नाग देवता के पूजा करे जाथे।छत्तीसगढ़ म ए दिन नाग भगवान ल दूध तको चढाय जाथे।ए दिन कुश्ती के खेल तको रखे जथे।
5.राखी तिहार-
ए तिहार ह भाई बहिनी के मया के तिहार ए।बहिनी मन ए दिन अपन भाई के हाथ म राखी बांधथें। भाई मन अपन बहिनी मन ल राखी बांधे के खुशी म साड़ी ,रुपया पैसा देथें।
नागपंचमी के दशवइय्या दिन सावन महीना के पूर्णिमा म राखी तिहार मनाय जाथे।
6.भोजली तिहार-
भोजली तिहार भादो महीना म कृष्ण पक्ष के शुरुच दिन ही मनाय जाथे।नान नान टुकनी म माटी भर के ओमा पाँच -सात किसिम के अन्न ल डार के एक जघा म रख देथें अउ सब संगवारी मिल के रोज भोजली गीत ल गा के देवी के सेवा करथें।ए तिहार ह प्रकृति देवी के तिहार ए।
7.कमरछठ तिहार-
कमरछठ के तिहार ल भादो के कृष्ण पक्ष म ही षष्ठी के दिन मनाय जाथे।जमीन खोद के तालाब के रूप बनाके पानी भर लेथें फेर माता हलषष्ठी के पूजा करथें अउ अपन बेटा के लम्बा उमर के आशिर्बाद माँगथें।
8.आठे कन्हइया तिहार-
भादो के कृष्ण पक्ष म आठे के दिन भगवान कृष्ण के जन्म दिन के रूप म ए तिहार ल मनाथें।गांव म ए दिन उपास रहइया मन कोठी या दीवार म भगवान कृष्ण अउ गोपी मन के चित्र बनाके पूजा करथें।
9.पोरा तिहार-
पोरा के तिहार ल भादो महीना के अमावस्या के दिन मनाय जाथे।ए तिहार ह तको खेती किसानी ले जुड़े तिहार ए।ए दिन किसान मन अपन अपन गाय बइला ल धो मांज के लाथें अउ पूजा पाठ करथें।गाय बइला के सिंघ म पालिस करके घांघड़ा पहिना के सजाथें।सांझकन बइला दउड़ तको कराथें।
ए दिन माने जाथे कि अन्न माता ह गरभ धारन करथे।मतलब धान म दूध भराय ल धर लेथे।महिला घर ल लिप बहार के सजाथें अउ पकवान तको बनाथें। पोरा के दिन माटी के बइला ,जाँता, पोरा के पूजापाठ तको करथें।
10. तीजा तिहार-
भादो महीना म शुक्ल पक्ष के तीसरा दिन मनाथें ।छत्तीसगढ़ म तीजा ह दीदी बहिनी मन के तिहार ए।पोरा के तीन दिन के बाद तीजा तिहार मनाय जाथे।ए दिन सब दीदी बहिनी मन मइके आय रथें अउ मइके म आके अपन पति के लम्बा उमर खातिर उपास रखथें।भगवान शंकर के माटी के मूरति बनाके पूजा पाठ करथें अउ पति के लम्बा उमर बर भगवान से बरदान माँगथें।ए तिहार ल हरितालिका तिहार के नाव से तको जाने जाथे।घर म बने पकवान ल फरहार करथें।
11.पितर तिहार-
पितर तिहार ल कुंवार महीना के कृष्ण पक्ष म मनाय जाथे।पूरा कृष्ण पक्ष ल पितर पक्ष कथें।अपन पुर्वज मन के आत्मा के शांति बर ए तिहार ल मनाथें।अइसे माने जाथे के ये महीना म पुरखा मन के आत्मा मन घर आथें।पुरखा मन के स्वागत म घर के चौरा ल लिप के फूल म सजाय जाथे अउ पकवान बनाके उंखर भोग लगाथें।
11.नवरात्रि तिहार-
कुंवार महीना म ही शुक्ल पक्ष म 1-9 दिन तक नवरात्रि म माता दुर्गा के मूरति बनाके नौ दिन तक पूजा पाठ करे जाथे अउ दशमी के दिन पानी म ठंडा कर देथें।
12.दशहरा तिहार-
दशहरा तिहार ल बुराई म अच्छाई के तीज कहे जाथे।अश्विन महीना के दशमी अंजोरी पाख म दशहरा तिहार मनाय जाथे।अइसे माने जाथे के भगवान राम ह माता सीता ल रावन के बध करके आपस लहुटे रहिस हे।
उही खुशी म बुराई म अच्छाई के जीत के रूप म मनाय जाथे।
13.देवारी(दिवाली)तिहार-
छत्तीसगढ़ म तको देवारी के तिहार मनाय जाथे। देवारी तिहार के संगे संग अउ दु-तीन ठन तिहार मनाय जाथे।
धनतेरस(कातिक महीना कृष्ण पक्ष तेरवाँ दिन),नरक चतुर्दशी(कृष्ण पक्ष चौदहवां दिन),गोवर्धन पूजा(शुक्ल पक्ष पहला दिन),भाई दूज(शुक्ल पक्ष दूसरा दिन) ।देवारी तिहार कातिक महीना के अमावस्या के दिन ए तिहार ल मनाय जाथे।ए दिन घर म सबकोटी दिया जलाय जाथे।अइसे मान्यता हे के ए दिन भगवान राम ह बनवास काटके के लहूटे रहिस हे त अयोध्या म सब तरफ दिया जला के ओखर सुवागत करे गे रहिस हे।
13.- मकरसंक्रांति-
पुष महीना के कृष्ण पक्ष में छठवा दिन मनाथें।ए दिन तीली के लड्डू बनाथें।छत्तीसगढ़ म मकरसंक्रांति बर कई जघा मेला तको भराथे।
14.छेरछेरा तिहार-
छेरछेरा छत्तीसगढ़ म नया फसल आय के खुशी म मनाय जाथे।छेरछेरा पूष महीना के पुन्नी के दिन मनाय जाथे।जब किसान मन नवा फसल ल मिस-कूट के तियार होथे त ए दिन लईका सियान सब झन घरोघर जाके अन्न के दान माँगथें,ए दिन बिहान ले 'छेरछेरा कोठी के धान ल हेरते हेरा ' गीत सुने ल मिल जाथे।
15.होली तिहार-
होली छत्तीसगढ़ के बड़े अउ आखरी तिहार ए।होली फागुन महीना के पूर्णिमा के एक दिन बाद मनाय जाथे।होली रंग के तिहार ए।पूर्णिमा के रात के होलिका दहन होथे फेर बिहान भर होली तिहार होथे।होली म एक दूसर ल रंग लगाके आपस म मतभेद भूला के मिलजुल के रहिथें।
इसे पढ़ें -
एला तको पढ़ सकत हौ-छत्तीसगढ़ी पकवान।
संगी हो आपमन ल ए जानकरी कइसे लगिस कमेंट के माध्यम से जरूर बताहू।ए जानकारी आप मन ल उपयोगी लगिस होही त जरूर शेयर करहु।जय जोहार


text:
प्राथमिक स्कूल म 15 अगस्त ले सुरू होही ‘गढ़बो नवा भविष्य’ कार्यक्रम, लइका मनला किताबी गियान संग व्यावहारिक शिक्षा
गढ़बो नवा भविष्य कार्यक्रम के माध्यम ले स्कूली लइका ल समाज म आने-आने बुता अउ व्यावसाय ले जुड़े लोगन के पहचान कराये जाही। शिक्षक ये व्यवसाय ले जुड़े बात अउ व्यवहारिक जानकारी कहानी के माध्यम ले लइका ल देही। पुस्तकीय ज्ञान अउ व्यावहारिक ज्ञान दुनों बात लइका के मिले ले ओमा पढ़ई के रूचि जागही। लइका के कक्षा म सिखाये बात ल अपन बड़े भाई-बहन या पालक के सहयोग लेके ए पुस्तक म दे गे आने-आने व्यवसाय के बारे म चित्र ल देखके गोठबात करे के खातिर प्रोत्साहित करे जाही। शिक्षा विभाग डहर ले सबो शिक्षक मन ल ए कार्यक्रम के गतिविधी के अभिलेख तइयार करे के खातिर भी निर्देशित करे गे हावय।


text:
देस के मुख्यमंतरी अगुवा भूपेश बघेल
देस के मुख्यमंतरी अगुवा भूपेश बघेल
मुख्यमंतरी भूपेश बघेल अपन काम के सेती दूसर मुख्यमंतरी मन ले बहुत आगु हवय। ये बात आईएनएस-सी वोटर स्टेट ऑफ द नेशन 2020 सर्वे म साबित होइस हे। जेमा वोहा देश के दूसरा सबले ज्यादा पसंद करइया मुख्यमंतरी अऊ कांग्रेस सासित राज्य के मुख्यमंतरी म पहिली स्थान म आय हवय।
रायपुर। मुख्यमंतरी भूपेश बघेल देस के टॉप 10 मुख्यमंतरी के सूची म दूसरा स्थान म आय हवय। देस के आने-आने राज्य म सरकार के काम-काम ऊपर जनता के संतुष्टि के एक सर्वे करे गिस। सर्वे के बाद मुख्यमंतरी मन के सूची जारी करे गिस। येमा छत्तीसगढ़ के मुख्यमंतरी भूपेश बघेल टॉप-10 के सूची म सामिल होइन। ये सर्वे आईएनएस सी वोटर ह कराइस, जउन एक भारतीय अंतरराष्ट्रीय मतदान एजेंसी हरय। सी वोटर्स के ये सर्वे म छत्तीसगढ़ सरकार के काम ल 56.74 फीसदी लोगन पुरा अऊ 33.25 प्रतिशत लोगन कम संतुस्ट हे। कुल 81.06 प्रतिसत संतुस्टि के संग भूपेश बघेल सरकार देस म दूसरा नम्बर म आइस।
अपना वादा ल पूरा करिन
भूपेश बघेल ह चुनई जीते के बाद अपना वादा के अनुसार 25 सौ क्विंटल म धान खरीदिस, अऊ अंतर के रुपया ल राजीवी गांधी किसान न्याय योजना के जरिए 19 लाख ले ज्यादा किसान के खाता म 5750 करोड़ रुपया जमा करहि।
दूसर राज्य के तुलना म कम कीमत म लोगन ल बिजली मिलत हे. येखर संग ही लोगन ल सब्बो सरकारी योजना के लाभ सीधा मिलत हे। येकर सेती प्रदेस के लोगन के आर्थिक स्थिति म सुधार आवत हवय। अऊ गांव, गरीब, किसान के जेब म पइसा पहुंचत हवय।
न्याय योजना ले प्रदेस के भूपेश सरकार ह जउन वादा चुनई म करे रहिस ओला पुरा करत हे। अऊ कोरोना संकट के बिपति के बेरा पइसा मिले ले लोगन मन ल राहत मिलिस। येखर ले मजदूर, किसान सब्बो के जीवन म खुसहाली आइस हे। मजदूर, किसान के हाथ म पइसा आइस त व्यापार अऊ व्यवसाय घलो बाढ़िस, येकर सेती प्रदेस के आर्थिक स्थिति म सुधार आइस हे।
भूपेश बघेल ले थोड़किन आगु 82.96 प्रतिशत संतुस्टि के संग ओडिशा सरकार रहिन। पड़ोसी राज्य ओडिशा के मुख्यमंतरी नवीन पटनायक पहिली नंबर पर रहिन। उंहे मध्यप्रदेश के मुख्यमंतरी शिवराज सिंह चौहान 12वें नंबर पर रहिन। कोरोना संकट काल म देसभर म सब्बो काम अऊ धंधा ठप हे, अइस म छत्तीसगढ़ सरकार ह दूसर राज्य के तुलना म लोगन के हित म ज्यादा काम करिन। येकर फल आज भूपेश बघेल ल देस के नंबर 2 मुख्यमंतरी के रूप म मिलिस।


text:
छत्तिसगढ़ सरकार सब्बो बर स्वास्थ्य सेवा उपलब्ध करात हे- टीएस सिंहदेव
छत्तिसगढ़ सासन के स्वास्थ्य मंतरी टीएस सिंहदेव ह इंदिरा गांधी जिला चिकित्सालय कोरबा म निःशुल्क डायलिसिस सेन्टर के वर्चुअल लोकार्पन करिस। ये अवसर म स्वास्थ्य मंतरी ह कहिन कि छत्तिसगढ़ सरकार प्रदेस म सब बर स्वास्थ्य सेवा के उपलब्धता करात हे। इंही मउका म जिला वासी मन ल निसुल्क डायलिसिस सेंटर के सौगात दिस। कहिन कि ये बहुत ही खुसी के बिसय हे कि हम जनता बर स्वास्थ्य सेवा ल बेहतर बनाय के दिसा म कोसिस करत हे। डायलिसिस सेवा सुरू होय ले कोरबा के जनता ल अब परेसान नई होय पड़य। हमन लगातार ये दिसा म काम करत हन अऊ आगु घलो करबो ताकि स्वास्थ्य सुविधा ल अऊ मजबूत बना सकन। जिला अस्पताल म डायलिसिस सेंटर सुरू होय ले डायलिसिस के आवश्यकता वाला बीमार मरीज ल मुफ्त म डायलिसिस के सुविधा मिलहि। जिला के बीमार मरीज ल डायलिसिस कराय बर दूर सहर जाय के जरूरत नई हे अऊ ईलाज के महंगा खर्चों ले घलो राहत मिलहि। वीडियो कांफ्रेंसिंग के माध्यम ले ये वर्चुअल लोकार्पन के अवसर म राजस्व अऊ आपदा प्रबंधन मंतरी जय सिंह अग्रवाल, महापौर नगर पालिक निगम कोरबा राज किशोर प्रसाद, सभापति नगर पालिक निगम श्याम सुंदर सोनी, डिप्टी कलेक्टर कोरबा आशीष देंवागन, सीएमएचओ डॉ बी.बी.बोडे, सिविल सर्जन डॉ अरुण तिवारी, डीपीएम पदमाकर शिंदे, एडमिनिस्ट्रेटर डायलिसिस सेंटर जुयेल साहा समेत जिला चिकित्सालय के अन्य अधिकारी-कर्मचारी मउजूद रहिस।
इस मउका म राजस्व मंतरी जय सिंह अग्रवाल कहिन कि ये डायलिसिस सेंटर ले जिलावासी ल निःशुल्क डायलिसिस के सुविधा मिलहि। पहिली ये सेवा नई होय ले मरीज मन ल बाहर जाय ले पडत रहिस अऊ आर्थिक परेसानी के सामना घलो करे पडत रहिस। जिला म डायलिसिस सेंटर होय ले समय म इलाज जथे अऊ मरीज के जान बच जाथे। संग ही ईलाज म अवइया खर्च लोगन नई करे ल पड़य। राजस्व मंतरी ह डायलिसिस सेवा लेवत मरीज कना मिले ओकर हाल-चाल पुछिस। येकर बाद अस्पताल के व्यवस्था के अवलोकन करिस, मरीज मन ल प्रदान करे जात सेवा के संबंध म संतुस्टि जताइस।
जिला चिकित्सालय म डायलिसिस बर पांच मसीन लगाय गेय हे अऊ पांचो मसीन के सेवा मरीज ल मिलहि। चार मसीन सामान्य मरीज बर हरय अऊ एक मसीन हेपेटाइटिस -सी के मरीज बर हरय। एक डायलिसिस प्रकिया म चार घंटा के समय लगथे अऊ येकर बर 130 ले 140 लीटर आर.ओ. पानी के आवस्यकता पडथे। येकर बर जिला अस्पताल म 750 लीटर क्षमता वाला आर.ओ.प्लाट घलो स्थापित करे गेय हे, जेकर ले डायलिसिस प्रकिया म पानी के आवश्यकता ल पुरा करे जा सकत हे। ये अवसर म राज किशोर प्रसाद ह कहिन कि डायलिसिस सेवा के कोरबा जिला म सुरु होना बडका उपलब्धि हरय। येकर ले कोरबा के जनता ल अब ये सेवा बर भटके ले नई पड़य।
डा बी .बी. बोडे मुख्य चिकित्सा अऊ स्वास्थ्य अधिकारी जिला कोरबा कहिन कि जिला म स्वास्थ्य सुविधा ल अच्छा बनाय के दिसा म सदा कोसिस करत हंव। येकर परिनाम स्वरुप लोगन ल सासन के माध्यम ले डायलिसिस सेंटर के सुविधा मिलिस।
रास्टीय सेवा योजना के काम ग्रामीन बर महत्वपूरन: मंतरी उमेश पटेल
प्रदेस के उच्च सिक्छा, खेल अऊ युवा कल्यान बिभाग के मंतरी उमेश पटेल कहिन कि रास्टीय सेवा योजना के काम बहुत महत्वपूरन हे। रास्टीय सेवा योजना सिविर लगाके गांव म सामाजिक अऊ मानव कल्यान के काम करत हे। एन.एस.एस के स्वयं सेवक मन के सेवा सराहनीय हे। स्वास्थ्य सिविर अऊ आपदा प्रबंधन म सहयोग के संग एन.एस.एस गांव म जन जागरूकता अऊ सासकीय योजना ल जन-जन तक पहुंचाय म घलो महत्वपूरन योगदान देवत हे। उमेश पटेल रायपुर के सासकीय नागार्जुन विज्ञान महाविद्यालय के सभागार म रास्टीय युवा दिवस के अवसर म रास्टीय सेवा योजना के राज्य स्तरीय सम्मान समारोह ल संबोधित करत हुए ये बात ल कहिन। पटेल ह रास्टीय युवा दिवस के अवसर म स्वामी विवेकानंद के जन्मदिन म स्वामी जी ल नमन करते हुए ओकर मानवता बर करे गेय काम ऊपक विस्तार ले बटाइस अऊ युवा मन स्वामी विवेकानंद के बताए मार्ग पर चले बर प्रेरित करिन।
उच्च सिक्छा मंतरी पटेल ह कहिन कि छत्तिसगढ़ म रास्टीय सेवा योजना के काम आने राजय बर अनुकरनीय हे। मुख्यमंतरी भूपेश बघेल ह रास्टीय सेवा योजना के पुरस्कार विस्तारित करे के घोषना करिन। बताइस कि पहिली सिरफ रास्टीय सेवा योजना के तहत सिरफ चार पुरस्कार देय जाते रहिस, फेर अब छत्तिसगढ़ म रास्टीय सेवा योजना के तहत उत्कृस्ट काम करइया स्वंय सेवक मन,कारयकरम अधिकारी अऊ संस्था ल बीस पुरस्कार प्रदान करे जात हे।
उच्च सिक्षा मंतरी ह राजय स्तरीय रास्टीय सेवा योजना म चयनित 20 पुरस्कार क्रियान्वयन बछर 2019-20 बर दिस। ये संस्था म महाविद्यालय स्तर म अध्ययन साला ईकाई पंडित रविशंकर शुक्ल विश्वविद्यालय रायपुर ल अऊ विद्यालय स्तर म सासकीय आदर्स उच्चतर माध्यमिक विद्यालय बसना जिला महासमुन्द ल पुरस्कृत करे गिस। अऊ कारयकरम अधिकारी म महाविद्यालय स्तर पर श्री शंकराचार्य ग्रुप ऑफ इंस्टीट्यूट भिलाई के डॉ. डी. एस. रघुवंशी ल और डॉ. खूबचंद बघेल सासकीय स्नातकोत्तर महाविद्यालय भिलाई के डॉ. अल्पना देशपाण्डेय ल पुरस्कृत करे गिस। विद्यालय स्तर म सासकीय उच्चतर माध्यमिक विद्यालय तारापुर के भोजराम पटेल अऊ सासकीय उच्चतर माध्यमिक विद्यालय सिंधाभेंडी के सोमदत्त साहू ल पुरस्कृत करे गिस।
महाविद्यालय स्तर म स्वयं सेवक म श्री शंकराचार्य कॉलेज जुनवानी, भिलाई के कुमार तनुजा वर्मा, सासकीय रानी सूर्यमुखी देवी महाविद्यालय छुरिया के नरेश कुमार साहू, सासकीय दानवीर तुलाराम महाविद्यालय उतई के परमेश्वर कुमार ठाकुर, शासकीय महाविद्यालय कांकेर के कुमारी शिल्पा साहू, सासकीय विज्ञान महाविद्यालय बिलासपुर के अक्षत तिवारी अऊ कमला नेहरू महाविद्यालय कोरबा के अटल श्रीवास्तव ल पुरस्कृत करे गिस। इंही प्रकार ले सासकीय जे.यो.छत्तीसगढ़ महाविद्यालय रायपुर के निखिल कुमार यादव, समाजशास्त्र अध्ययन साला कला भवन पंडित रविशंकर शुक्ल विश्वविद्यालय रायपुर के टकेश्वर साहू, शासकीय बाबू छोटे लाल श्रीवास्तव स्नातकोत्तर महाविद्यालय धमतरी के तुषार पाण्डेय, श्री सांई बाबा आदर्श महाविद्यालय डिगमा अम्बिकापुर के कुमारी राधिका, सासकीय रामनुज सिंह देव स्नातकोत्तर महाविद्यालय बैकुन्ठपुर के कुमारी शालिनी सिंह श्याम, कृषि महाविद्यालय रायपुर के गागेन्द्र सिंह राजपुत, श्री शंकराचार्य ग्रुप आफ इन्टीट्यूशन भिलाई एस-1 के स्वाति घोटे अऊ शंकराचार्य इंजीनियरिंग कॉलेज भिलाई एस-2 के राकेश कुमार ल पुरस्कृत करे गिस। इंही प्रकार ले विद्यालय स्तर म स्वयं सेवक म सासकीय उच्च्तर माध्यमिक विद्यालय छछानपाहरी के कुमारी छवि साहू, सासकीय उच्च्तर माध्यमिक विद्यालय घुघवा के निखिल, सासकीय उच्च्तर माध्यमिक विद्यालय सिसेदर के जय कुमार चक्रवर्ती, शासकीय उच्च्तर माध्यमिक विद्यालय अकलतरा के आशीष खण्डेल, सासकीय उच्च्तर माध्यमिक विद्यालय बारनवापारा के रोहित कुमार धु्रव और सासकीय उच्च्तर माध्यमिक विद्यालय कुनकुरी के कुमारी रिमा सिंह ल पुरस्कृत करिस।
जरुरतमंद के मदद बर कोरोना काल म सुरक्क्षा के संग तेजी ले होइस काम: भेंड़िया
समाज कल्याण मंत्री अनिला भेंड़िया ह माना कैम्प रायपुर के राज्य संसाधन अऊ पुनरवास केंद्र म सम्मार के विभागीय त्रैमासिक प्रशिक्छन सतरा के सुरुआत करिन। अधिकारी मन के प्रसिक्षन कारयकरम जनुवरी ले मारच 2021 तक आयोजित करे जाही। अधिकारी मन ल संबोधित करत हुए भेंड़िया ह कहिन कि समाज कल्यान बिभाग आत्मीयता अऊ मानवीय भावना के संग ही लोगन संग जुडे बिभाग हरय। बिभाग ह कोरोना महामारी म लॉकडाउन के दउरान जरूरतमंद के अच्छा सेवा करिस। कोरोना संक्रमन अभी खत्म नई होय हे, फेर सुरक्छा के साथ हमें तेजी ले कदम बढ़ाना हे। बिभागीय प्रसिक्षन के दिसा म सहयोगी साबित होहि। ये अवसर म कहिन कि दु दिव्यांग ल मोर्टराइज्ड ट्रायसायकल, दु दिव्यांगजन ल सामान्य ट्रायसायकल अऊ एक दिव्यांग जोड़ा ल एक लाख रूपया के विवाह प्रोत्साहन प्रदान करे गिस। येकर संग ही दिव्यांग छात्र ल 6 स्मार्ट फोन देय गिस।
भेंड़िया ह कहिन कि प्रसिक्छन म मिले मार्गदर्सन ले अधिकारी-कर्मचारी कमी ल दूर करके निरासित, दिव्यांग, तृतीय लिंग के व्यक्ति, दिव्यांग छात्र, बुजुर्ग के बेहतर सेवा कर पाहि। मंतरी कहिन कि कोविड म निजी काम जइसे सासकीय काम म घलो सतर्कता बरतते ल पड़हि। जिला अऊ ब्लॉक मुख्यालय म सिविर लगाके जादा ले जादा दिव्यांगजन विशिष्ठ दिव्यांग पहचान प्रमान पत्र (यूडीआईडी कार्ड) प्रदान करे गिस। कोसिस करव कि पंचायत के माध्यम ले कार्ड बनाय के काम करे जा सकय, जेकर ले दिव्यांगज मन ल आसानी हो सकय ओऊ ओला योजना के लाभ दे सकन। येकर ले ओकर भविस्य उज्जवल अऊ परिवार सुखी हो सकहि। कहिन कि तीसरा लिंग के व्यक्ति ल घलो मुख्य धारा ले जुड़के आगु बढ़ाय बर प्रोत्साहित करव।
समाज कल्यान बिभाग के संचालक पी. दयानंद ह कहिन कि राजय संसाधन व पुनर्वास केंद्र म बिभागीय कारयसैली ल अच्छा बर प्रसिक्छन देय जात हे। कोरोना महामारी के सेती वर्चुअल कनेक्टिविटी के बाद कई संवेदनशील बिसय उपर सीधा प्रसिक्छन के आवस्यकता है। अऊ आस जतात हुए कहिन कि व्यक्त के प्रसिक्छन अधिकारी मन ल एक बार फिर ऊरजावान होहि। प्रसिक्छन म बिभागीय अधिकरी, करमचारी, ऑपरेटर, अनुदान प्राप्त स्वैच्छिक संस्था के कर्मचारी उपस्थित रहिन।
ऊरजा संरक्षन ऊपर होइस चित्रकला अऊ स्लोगन प्रतियोगिता
धमतरी। क्रेडा के उरजा संरक्षन म आधारित चित्रकारी अऊ स्लोगन प्रतियोगिता म पहिली स्थान म छात्र मन ल पुरस्कार अऊ प्रमान-पत्र देय गिस। प्रभारी अधिकारी क्रेडा ह बताइस कि भारत सरकार के उरजा दक्षता ब्यूरो (बी.ई.ई.) अऊ विद्युत मंत्रालय, क्रेडा रायपुर के निरदेस म जिला स्तरीय उरजा संरक्षन अऊ उरजा दक्षता‘‘ बिसय म आनलाइन चित्रकारी अऊ स्लोगन प्रतियोगिता के आयोजन करे गिस, जेमा श्रेष्ठ चित्रकारी अऊ स्लोगन लिखइया छात्र-छात्रा मन ल पुरस्कार के रूप म नकद अऊ प्रमान-पत्र प्रदान करे गिस।
बताइस कि चित्रकला अऊ स्लोगन प्रतियोगिता के आयोजन दु ग्रुप म होइस। ग्रुप ‘ए‘ म कक्छा 5वीं ले 8वीं अऊ ग्रुप ‘बी‘ म कक्छा 9वीं, 12वीं तक के छात्र भाग लिस। छात्र मन ल
पहिली ईनाम पांच हजार, द्वितीय ल तीन हजार अऊ तृतीय ल दु हजार रूपए प्रोत्साहन के रूप में देय गिस। अइसने ही स्लोगन म पहिली आने वाला तीन हजार रूपए, दुसरा दु हजार अऊ तीसरा विजेता ल एक हजार रूपए के संग प्रमान पत्र बांटिस। प्रभारी अधिकारी क्रेडा ह बताइस कि चित्रकला प्रतियोगिता ग्रुप ए म दिल्ली पब्लिक स्कूल के कक्षा सातवीं के छात्रा कु. अंकिता जैन पहिली आइस अऊ कु. अहर्निश सौम्य, केन्द्रीय विद्यालय कुरूद कक्षा-7वीं दुसरा, इशवीर सिंह, दिल्ली पब्लिक स्कूल कक्षा-7वीं ह तीसरा आइस। चित्रकला प्रतियोगिता ग्रुप बी म देवांशु गुप्ता, मेनोनाइट अंग्रेजी स्कूल धमतरी कक्षा-12वीं ह पहिली, अंजनेय पवार, दिल्ली पब्लिक स्कूल धमतरी, कक्षा-10वीं ह दुसरा अऊ कु. डा सोनकर शासकीय उच्चतर माध्यमिक शाला, गोकुलपुर वार्ड धमतरी, कक्षा-12वीं तीसरा आइस।
अइसने ही स्लोगन प्रतियोगिता ग्रुप ए म कु. पूर्वा साहू, जवाहर नवोदय विद्यालय कुरूद, कक्षा-8वीं पहिली, हर्षित मंडावी, सेंट जेवियर्स सीनियर सेकेंडरी स्कूल कक्षा-6वीं दुसरा, नरगिस कोसले केन्द्रीय विद्यालय, कक्षा-6वीं ह तीसरा आइस। स्लोगन प्रतियोगिता ग्रुप बी म ईशकुमार, सासकीय उच्चतर माध्यमिक साला, गोकुलपुर वार्ड धमतरी, कक्षा-12वीं पहिली देवांशु गुप्ता मेनोनाइट अंग्रेजी स्कूल धमतरी कक्षा-12वीं दुसरा अऊ द्रौपती देवांगन सासकीय उच्चतर माध्यमिक विद्यालय चरमुड़िया, कक्षा-11वीं तीसरा आइस। ये सब्बो छात्र ल पुरस्कार अऊ प्रमान पतरा जिला शिक्षा अधिकारी रजनी नेल्सन, क्रेडा जिला प्रभारी कमलनारायण पुरेना हे प्रदान करिस।
राजयपाल लोगन के सुनिस समस्या
राजयपाल अनुसुइया उइके कना राजभवन म राजय प्रसानिक सेवा म पदोन्नत अधिकारी मन ले मुलाकात करिन। राजयपाल ह सब्बो झन ल भारतीय प्रसासनिक सेवा म पदोन्नत होय के बधई दिस।
राजयपाल कहिन कि भारतीय प्रसासनिक सेवा के अधिकारी के पद बड़े जिम्मेदारी अऊ संवेदनसिलता के होथे। गरीब अऊ जरूरतमंद लोगन ल अब्बड़ आस रहिथे। लोगन जब तुंहर कना आथे त समझथे कि ओकर समस्या के समाधान हो जाहि। अइसन लोगन ले जरूर मिलव अऊ ओकर बात ल धियान लगा के सुनव, समस्या के हर संभव हल करे के कोसिस करव।
राजयपाल कहिन कि सासन के संचालित योजना के जानकारी देवव अऊ योजना के लाभ देके प्रयास करव। कहिन कि छत्तिसगढ़ पांचवी अनुसूची म सामिल राजय हरय। इंहा के बहुत बड़े इलाका पांचवी अनुसूची म आथे। ये नियम के जानकारी राखव अऊ सासन योजना के लाभ दिलावव। ये मउका म राजयपाल ह भारतीय प्रसासनिक सेवा म पदोन्नत अधिकारी ल प्रतीक चिन्ह अऊ कॉफी टेबल बुक दिस।
ये बेरा मुख्य सचिव के उप सचिव जयश्री जैन, उच्च सिक्छा संचालनालय के अपर संचालक चंदन त्रिपाठी, कोरबा के अपर कलेक्टर प्रियंका ऋषि महोबिया,जिला पंचायत बलौदाबाजार के सीईओ डॉ फरिहा आलम,राजभवन के उप सचिव रोक्तिम यादव,राजय निर्वाचन आयोग के उप सचिव दीपक कुमार अग्रवाल अऊ जिला पंचायत बलरामपुर के सीईओ तूलिका प्रजापति उपस्थित रहिन।
छत्तिसगढ़ परयावरन मंडल ह जल प्रदूषन ल नियंत्रन करत हे अऊ अऊ येकर निगरानी घलो होत हवय। संग ही प्राकृतिक जल जइसे नदी मोनिटरिंग करे जात हे। मंडल के सब्बो कार्यालय ले मिले निर्देस के मुताबिक राजय के जल प्रदूषन के उद्योग, दुसित जल ठीक करे बर संयंतरा चलत हे। येकर उल्लंघन होथे त कार्यवाही करे जाथे अऊ आवस्यक होते त कोर्ट म घलो कार्यवाही करे जाथे।
छत्तिसगढ़ प्रयावरन मंडल ल बताय गिस कि भनपुरी,उरला अऊ सिलतरा औद्योगिक इलाका के पानी नाली अऊ खारुन नदी के पानी के गुनवत्ता प्रभावित नई होत हे।
ये इलाका के उद्योग प्रदूसन प्रकृति अऊ दुसित पानी नदी म मिले जइसे स्थिति नई हे। इलाका म अइसे कोनो उद्योग नई चलत हे जेमा दुसित जल संयंत्र न लगे हो।
मंडल ह प्रदेस के प्रमुख नदी महानदी, खारुन, अरपा, हसदेव, केलो,शंखनी डंकनी,मांड, इंद्रावती म प्राकृतिक जल के गुणवत्ता के लगातार निगरानी करे जात हे। येकर बर बिभिन्न सैंपलिंग पाइंट बनाय गेय हवय। जिन्हा नदी के जल के जांच करे जाथे। प्रदेस के प्रमुख नदी महानदी म 8 सैपलिंग, खारुन म 4, हसदेव म 4, शिवनाथ 6, केलो 2, इंद्रावती अऊ शंकनी म एक जगह सैपलिंग लेके जांच होत हे। मंडल के जांच म महानदी, शिवनाथ, खारुन, अरपा अऊ केलो नदी के जल गुणवत्ता भारतीय मानक आईएस 2296 के अंतरगत श्रेनी सी, यानी के परम्परागत उपचार के बाद पिये के योग्य हवय।
मंडल के ये जांच नमूना के अतिरिक्त सब्बो प्रमुख नदी अऊ ओकर सहायक नदी, प्रमुख झील , बांध अऊ तालाब के जल गुणवत्ता के मोनेटरिंग होत हे। पानी म बीओडी के मातरा 3 मिलीग्राम पाय गेय हे। जउन निर्धारित मानक के अनुरूप हवय। राजय सरकार के मार्गदसन म प्रदेस के 5 नदी महानदी, शिवनाथ, खारुन, अरपा अऊ केलो जेमा कुछ भाग घरेलू दुसित जल ले प्रभावित होत हे। येकर सुधार बर सीवरेज ट्रीटमेंट प्लांट के स्थापना कराय जात हे।
एनजीटी के निदेस के अनुसार 1 जुलाई 2021 के पूर्व नगरीय इलाका म दुसित जल के उपचार बर संयंत्र के स्थापना अऊ ओकर संचालन बर सब्बो नगरीय ल निर्देसित करे गेय हे। येकर सेती घरेलू दुसित जल के उपचार बर नाला म सीवरेज प्लांट के स्थापना करे जाहि।
नगरीय निकाय म जल उपचार संयतरा स्थापना होहि
छत्तिसगढ़ सरकार के योजना अऊ कारयकरम के जानकारी बस्तर के गांव म कला जत्था दल के माध्यम ले लोकगीत संगीत,नाचा अऊ नाटक ले पहुंचात हे। ये दल हाट बाजार अऊ सार्वजनिक महत्व के स्थान म सरकारी योजना के प्रचार प्रसार करत हे। प्रसिक्छित कला जत्था दल स्थानीय बोली भाखा म परम्परिक लोकगीत संगीत अऊ नाचा के माध्यम ले योजना के जानकारी ग्रामीन तक पहुंचात हे।
कला जत्था दल के कारयकरम ले योजना के प्रचार प्रसार देखे बर अऊ सुने बर लोगन म भारी उत्सुकता हवय। दल ह राजय सरकार के योजना अऊ उपलब्धि के पम्पलेट अऊ पुस्तक घलो लोगन ल निसुलक देवत हे। कला जत्था के माध्यम ले प्रचार प्रसार बर बस्तर संभाग के सात जिला के 15-15 जगह के चयन करे गेय हे। दस कला जत्था के माध्यम ले राजय सासन के जन कल्यानकारी योजना के प्रचार प्रसार करत हे।
सरकार के योजना ल कला जत्था दल लोगन तक पहुंचात हे
छत्तिसगढ़ म बंपर धान खरीदी,20 साल के टूटिस रिकार्ड
छत्तिसगढ़ म ये बछर समर्थन मुल्य म रिकार्ड धान खरीदी होइस। राजय निर्मान के 20 बछर म असो धान खरीदी म रिकार्ड बनाइस। ये बछर चालू धान खरीदी सीजन म 21 जनुवरी तक 84 लाख 44 हजार मीट्रिक टन धान के खरीदी होइस। बीते बछर कुल 83.94 लाख मीट्रिक टन ले 50 हजार ज्यादा हवय।
मुख्यमंतरी भूपेश बघेल के नेतृत्व म प्रदेस म 2 बछर म धान खरीदी के मात्रा अऊ खेती किसानी के संग किसान के संख्या म रिकार्ड बढोतरी होइस। यजउन राजय बर सुभ संकेत हरय। राजय के किसान हितैसी नीति के सेती छत्तिसगढ़ देस म माडल बनहि। छत्तिसगढ़ सरकार के राजीव गांधी किसान न्याय योजना ले फसल उत्पादकता ल बढ़ावा मिलिस। चालू वृतीय बछर म राजय सरकार ये योजना ले 19 लाख किसान मन ल 5750 करोड़ रुपया प्रोत्साहन रुपिया मिलहि।
बता दन कि प्रदेस म 2017-18म 56.88 लाख मीट्रिक टन धान के खरीदी होय रहिस। 2018-19 म 80.83 लाख मीट्रिक अऊ 2019-20 म 83.94 लाख मीट्रिक टन धान समर्थन मुल्य म खरीदे गेय रहिस। येकर संग ही किसान मन के संख्या घलो बाढ़हत हे।
2017-18 म धान बेचइया किसान के संख्या 15.77लाख रहिस। 2019-20 म बढ़ के 19.55 लाख हो गेय। ये बछर 21.52 लाख पंजीकृत किसान के रिकार्ड बढ़ोतरी हो
देसभर म छत्तिसगढ़ के बिजली घर अव्वल
देसभर के ताप विद्युत गृह म उत्पादन के मामला म छत्तिसगढ़ अव्वल आय हे। छत्तिसगढ़ स्टेट पावर जनरेसन ह कीर्तिमान रचे हे। भारत सरकार के ऊर्जा मंत्रालय के केंद्रीय बिद्युत प्राधिकरन(सीईए) ह दिसंबर 2020 के प्रतिवेदन म रिकार्ड ल दर्ज करिस। सीईए के अनुसार छत्तिसगढ़ बिद्युत उत्पादन कंपनी के बिद्युत गृह ह 70.08 प्रतिसत पीएलफ प्रदरसित करिस। अऊ रासटीय स्तर म देसभर के ताप बिद्युत गृह औसत 51.49 प्रतिसत पीएलफ दर्ज करिस।
मुख्यमंतरी भूपेश बघेलभ देसभर के 33 स्टेट पावर सेक्टर के बिद्युत संयंतरा ल 6 महिना ले पाछु करिन अऊ पहिली आइन। येकर बर कंपनी के चेयरमैन अंकित आनंद अऊ एमडी (जनरेसन) एनके बिजौरा ल बधई दिन।
एनके बिजौरा ह उपलब्धि के सरेय प्रदेस के ऊर्जावान नेतृत्व अऊ पॉवर कंपनी के अधिकारी करमचारी के टीम वर्क के संग अच्छा प्रबन्धन ल दिन। कहिन कि एक बछर ले कोरोना वायरस से बाचत बिद्युत बनाइस। जुलाई 2020 ले अधिक उत्पादन के बढ़त ल बनाय रखिन अऊ अऊ चालू बिरितीय बछर म दिसंबर 2020 म 70.08 प्रतिसत पीएलफ दर्ज करे म सफलता मिलिस।
केंद्रीय बिद्युत प्राधिकरन के अनुसार देसभर के बिद्युत गृह म छत्तिसगढ़ ल पहिली, तेलंगाना स्टेट पॉवर जनरेसन ल दुसरा अऊ सिंगरेनी कोलियारिश निगम ल तीसरा स्थान मिलिस।


text:
नवरात के बिग्यानिक महत्तम
परब बिसेस
नौ fदन नवरात म यग्य- हवन के बिसेस महत्तम होथे। यग्य ले निकले कुहरा स्वास्थ बर फायदेमंद होथे। यग्य ले निकले कुहरा सिरिफ मनखे बर लाभदायक होथे अइसे बात नइये, बल्कि ये कुहरा ह जानवर, चिरई-चिरगुनमन बर घलो फायदेमंद होथे। सांस ले ये कुहरा ह जीव के देह म पहुंचथे। जउन ह जीवानु-कीटानु ल खत्म करे के काम करथे। यग्य ल अग्निहोत्र घलो कहे जाथे। जेकर मतलब होथे पानी, हवा, भुइंया ल सुद्ध करे बर देवइया आहुति।
यग्य म जउन समिधा डारे डाथे वोमा 4 किसम के जिनिस मिलाय जाथे। सुगंधित- जेमा रहिथे केसर, अगर, तगर, चंदन, इलायची, जायफर, जावित्री, छबीला, कपूर, कचरी, बालछड़ अउ पानडी। पुस्टिकारक - घी, गुग्गगुल, सूखा फल, जौ, तिल, चाउर, मधुरस, अउ नरियर। रोगनासक - गिलोय, सोमवल्ली, ब्रह्मी, तुलसी, इंद्रजव, औरा, मालमाँगनी, हरताल, तेजपत्ता, प्रियंगु, सफेद चंदन अउ जटामासी। मिस्ठान- जेमा होथे गुड़, छुहारा अउ दाख। अतेक बिग्यानिक ढंग से बनाय समिधा के जब आहुति दे जाथे तब ऐकर कुहरा लेे जम्मो जीव जगत अउ वातावरन म रहइया कीरा-मकोरामन के खात्मा कर देथे। यग्य सिरिफ करमकांड नोहय, बल्कि चिकित्सा पद्धति आय।मंत्रोच्चार से घलो हमर मन-मस्तिस्क अउ आत्मा म सकारात्मक परभाव आथे। यग्य ल हवि घलो कहे जाथे, जेकर अरथ होथे जहर ल हरइया।
बिग्यान के मुताबिक कोनो भी जिनिस ह खत्म नइ होवय। सिरिफ वोकर रूप बदलथे। हवन म हमन जउन भी जिनिस डारथन वोहा नस्ट नइ होवय, बल्कि वोहा दूसर रूप म बदल के हमीमन ल मिलथे। जब ये कुहरा ह कतकोन जीव-जंतु के देह म जाथे तब ऐहा परोपकार के रूप घलो ले लेथे। यग्य म अइसे लकड़ी के परयोग करे जाथे जउन ह स्वास्थ्य बर लाभदायक हो।
अब पाइए अपने शहर ( Raipur News in Hindi) सबसे पहले पत्रिका वेबसाइट पर | Hindi News अपने मोबाइल पर पढ़ने के लिए डाउनलोड करें Patrika Hindi News App, Hindi Samachar की ताज़ा खबरें हिदी में अपडेट पाने के लिए लाइक करें Patrika फेसबुक पेज


text:
कोनो नइ जानय काली का होही. आज के सपना काली सच हो जही अइसे घलो नइ केहे सकस, फेर अजम हो जथे के आने वाला काली घलो कुछु नवा संदेसा लानके जाही. समिलहा अपन पारा परोस के विचार मेल खाथे तभे बने लागथे. दिन भर तें काम बुता मा भुलाए रेहे , संझउती बेरा थोकिन आरो लेहे के बहाना अपन मयारूक मनके तीर जाना चाहिए.
जेन जानथे तेन मानथे घलो
कहूं डहर चल दे अपन बेवहार हा सदा दिन साथी बनके रइथे. रोजी रोजगार घलो अपन डहर ला खोजत आवा जाही मा लगे रइथे. अड़बड़ दिन अंतरी परथे तहां मया अऊ बाढ़ जाथे. पांव पयलगी के थेगहा सबो जगा बनाए रहना जरूरी परगे अइसे होना चाही. जाने पहिचाने रेहे मा नता कुनाता घलो मानी पिये के उदिम करथेच. कोनो मेरन कोनो झुकोए के कोसिस नइ होना चाही नइते आगू चलके कोनो दिन बियाज सहित वापसी के गारंटी हे. माने गउने मा का धरे हे थोकिन बईठले अइसे केहे मा ककरो का जाथे. बोली अउ ठोली मा कतका अंतर होथे सबो ला समझ मा आ जथे. जानसुन के घलाव अपन बेवहार ला कखरो बर नइ बिगाड़ना चाही. जाने रहिबे तभे माने के जगा राखे सकबे.
टिरियाती कोनो रेंगिस ते समझना चाही
छोटे बड़े के लिहाज होना चाही तभे समाजिक प्राणी कहाबे. हकरस ले कहइया ला दुरिहा ले घलो मानपान नइ मिलय. गांव होवय चाहे शहर नता – गोता के चिन्हारी जरूरी हे. थोरको कोनो तिरिया के रेंगिस तहां जान डार. छोटे – बड़े के नता मा मान सम्मान के शिक्षा आने वाला पीढ़ी ला मिलथे. मोटर गाड़ी मा घलाव अपन नता के मानने वाला धियान मा राखथे. घसेलहा होए के अपन अलग चिन्हारी रइथे. मित मितानी मा घलो सबो किसम के नता ला निभाना चाही. हमरे सेती आवय कहिके परवारिक जान के सबो के मान सम्मान होना चाही. कभू – कभू नइ जाए तभो नवा सगा के पहिचान करना हमर करतव्य होना चाही. जानडरे तहां जियत भर के निभाव के बंधना मा बंधाए चलत राह. कोन जनि का का सोंच रिहिस होही हमर पुरखा सियान के तेन आज ले अपन निभाव करत चलत आवत हन. बस अइसनहे सबो दिन चलत राहय.
बदलगेहे जमाना कहईया कोने
ऊही परिवार ऊही घर दुवार अन्नी दुवन्नी के फरक होही तेला कोनो नई अंताजंय. फेर आजकाल कतको फेसनहा मन घड़ी घड़ी केहे हा धर लेहें. जमाना बदलगेहे गो. का जमाना बदलगेहे. रफ्तार बाढ़गेहे तभो ले भात ला तो ओतकेच खाबे. बोरे सकेले मा सगा आगे त का लांघन सुताबे. हरे खंगे मा परोसी ला थोकिन जनवाके तो देख सबो जनम के नता सकला जाही.
सोरियाए रहिबे तभे बनही
सोर संदेसा सबो डाहर ले आवत जावत रइथे. रहती दुनिया तक सोर संदेश घलो रईहिच. सुखियार मनखे घलाव अपन संदेशा बर तरसथे. बने राहय चाहे बिगड़े राहय सोरियाए रहिबे ततके मा एकदिन काम के बात ला मानहिच तेकरे सेती पारा परोसी घर आना जानता साग पान के पुछई चलते राहय अउ निभाव होवत राहय.
पढ़ें Hindi News ऑनलाइन और देखें Live TV News18 हिंदी की वेबसाइट पर. जानिए देश-विदेश और अपने प्रदेश, बॉलीवुड, खेल जगत, बिज़नेस से जुड़ी News in Hindi.
हमें Facebook, Twitter, Instagram और Telegram पर फॉलो करें.


text:
लंगटा
घर काए पाबे अइसे कहिके रेंधिया होगे हे.चार पइसा सकेले धरे के सक नइये. कमई हावय फेर बईठ के खवई घलो हावय. हपता मा चार दिन ठलहा तीन दिन मिहनत. इहू काए करम ला ठठा.संगति कहूं बने नइ मिलिस तहां ले गय. संगत के असर होथेच. बने के संगति करबे त सबो बने निपटही अउ कहूं संगति मा अवगुन समागे तेखर मरे बिहान हे. कहूं बात के कमी नइये बबा पईत के कमई ला सम्हाल के राख लिही ततके मा जिवका चल जही.अधिया धोधिया देहे के आदत पर गेहे परके कमई मा कतका पाबे तभो ले चलावथे भगवान.भगवान भरोसा केहे भर के ताय फेर उपरहा कांही काम बुता घलो ला करे ला परथे.चिक्कन चिक्कन खाए ला मिलय ता बने नइते रोज दिन के झगरा.
ये भी पढ़ें :छत्तीसगढ़ी व्यंग्य - उड़त तोता पढ़े अखबार: अढ़ई-अढ़ई साल के सरकार
मन ला टोर के राखे मा नइ बनय
अइसे नइ होवय के अपने देह पांव ल सकेले दूसर के देखा सिखी अपन बिगाड़ ल खुदे बला. आज देखले दुनिया कहां ले कहां निकलगे बात कहत देरी नइ होवय के सवांगा तियार. डरभुतहा जीव के कांही नइ बनय ओही हर दूसर ला घलो डरवाके राखे रइथे. नान नान बात मा अनबिसवासी. दिन अउ रात दू जगा हावय अउ दूनो जगा आज निरमान के काम होवत हे. जागने वाला दिन रात जागत हे अउ सुतने वाला बर का दिन का रात. चलन होगे चढ़ती बेरा तक सुतई अउ ठुगुन ठानन करत घर भर ला पदोना. काखर पारा कोन पसोरी ए दुख ला नइ भोगत होही,चारों मुड़ा एकेच रोना बेरोजगारी के.अरे तें कमाबे नहीं त कइसे बनही. अतका काम हे के किस्सा बरोबर राजा बनेके ठेका घलो चलत हे.दूसर के गफलत वाला कमई डाहर झन निहार वोखर का गति होही तेला वोही जानय. बने बने चमचम ले माढ़े हे कहिके भोरहा मा झन रा. चमचमहा घलो ला सितावत देखे हन.सुरता अपन धुन मा जियत जागत रहिथे जागरण घलो जरूरी हे.सबो जनम मा जागरन के अपन भारी महत्तम हे. सरलग बुता काम मा पूरा परवार ला लगे रहना परथे तभे किसानी सकलाथे. प्रकृति के लीला अपरम्पार हे आज तक ले कोनो ओकर पार नइ पाइन ते आगू चलके कइसे पाहीं. जतका तोर ताकत हे ससन भर कमा तभे तोर चित हा लगे रिही, आठो काल
हा अपन बेवस्था ला बनाए अउ बगराए हे. चलना हे काल हिसाब मा अतका ला सबो जान लंय. शुभ मुहूर्त सबो काल मा मिलही काबर के वोकरे हिसाब मा सबो के लेखा बंधाए धरे हे. अपन मन के रेंगइया कतका दिन अउ कतका दुरिहा रेंगही सबो जान डारहीं अउ जानते आवत घला हें. रोसलगहा हकरस ले गोठिइया ला कोनो टोका टाकी करबे ते बात बाढ़ जथे कलेचुप रेहे रा. थोरकेच देरी मा सबो नारमल हो जथे.बस अतकेच ला हमन बिचार करी समे ला झुको के कोनो नइ राखे सकिन काबर के ओकर गति सदा दिन बर नियमित हे.
गरीबी अउ अमीरी दुनो ला भोग के देख डरे हें अइसनहो घला समाज मा हाबें. कइसे सरलग अपन मिहनत मा बिसवास करके सकेलत सकेलत एक दिन थीर बांह होथे एला सबो जानत हें. माई पिल्ला के कमई हरे किसानी. अउ नउकरिहा सरकारी होवय के अउ कांही होवय वोला अपन काम ला सिद्ध करके देखाना परथे.सबो अपन सेती मानके करहीं त निसचित सफलता मिलही. लइकई बुद्धि अइसे काबर केहे गेहे ए हा गुने के बात हरय. रगड़बे तभे सोना के परख होथे. इसनहे सोना बरोबर हाथे हमर सियान जेमन अपन गियान ला आगू बढ़ाए के बुता करतेच रइथें.
समे बलवान होगे हे
आज जमाना विज्ञान के होगे हे सबो जगा पहली अउ अब मा बहुतेच फरक आगे हे. काम बुता, कल कारखाना, नउकरी चाकरी, खेती किसानी मा नवा नवा चमतकार होवथे. मनखे धरती से उठ के आन ग्रह उपग्रह मा बसे के सोचे लागिन हे. औजार ला बरोबर उपयोग करत अपन तरक्की के गाथा ला जग मा बगराने वाला साधन आगे हे.घरे मा बइठे बइठे दुनिया भर मा का होवथे तेला जाने के सुविधा आगे हे.अपडेट करे के जमाना आगेहे अइसे केहे जावत हे. कोनो किसम के रोग राई होगे त वोखर काट खोजे जाथे अउ एक सफलता जरूर मिलथे. अइसने बीमारी बेरोजगारी घलो हरय. जानत सुनत हे तभो ले आंड़ी के कांड़ी नइ करइया दुख पाहिच. बइठे बइठे रहिबे ते तरिया के पानी नइ पुरय अइसे हमर सियानमन पहली ले कहि डारे हें. बात मा अइसे रहस्य रइथे के दिखब मा नइ आवय फेर एक दिन देखनी हो जथे.
एकरे सेती हमर अपने करे धरे हर समाज ला नवा दिसा देखाथे. तेकरे सेती एक बात सिरतोन हरय अपने एकसुर्री झन चलावव सबो कोती के रद्दा चिन्हारी होना चाही.


text:
1የኢየሱስ ክርስቶስ አገልጋይና ሐዋርያ ስምዖን ጴጥሮስ፤
በአምላካችንና በአዳኛችን በኢየሱስ ክርስቶስ ጽድቅ በኩል እንደ ተቀበልነው ዐይነት ክቡር እምነት ለተቀበሉት፤
2እግዚአብሔርንና ጌታችን ኢየሱስን በማወቅ ጸጋና ሰላም ይብዛላችሁ።
መጠራትንና መመረጥን ማረጋገጥ
3በገዛ ክብሩና በበጎነቱ የጠራንን እርሱን በማወቅ ለሕይወትና ለእውነተኛ መንፈሳዊነት የሚያስፈልገንን ሁሉ የመለኮቱ ኀይል ሰጥቶናል። 4ከክፉ ምኞት የተነሣ በዓለም ካለው ምግባረ ብልሹ ሕይወት አምልጣችሁ ከመለኮታዊ ባሕርይ ተካፋዮች እንድትሆኑ በእነዚህ ነገሮች አማካይነት እጅግ ታላቅና ክቡር የሆነውን ተስፋ ሰጥቶናል።
5በዚህም ምክንያት በሙሉ ትጋት በእምነታችሁ ላይ በጎነትን ለመጨመር ጣሩ፤ በበጎነት ላይ ዕውቀትን፣ 6በዕውቀት ላይ ራስን መግዛት፣ ራስን በመግዛት ላይ መጽናትን፣ በመጽናት ላይ እውነተኛ መንፈሳዊነትን፤ 7በእውነተኛ መንፈሳዊነት ላይ ወንድማዊ መተሳሰብን፣ በወንድማዊ መተሳሰብ ላይ ፍቅርን ጨምሩ። 8እነዚህ ባሕርያት ተትረፍርፈው ቢኖሯችሁ ጌታችን ኢየሱስ ክርስቶስን በማወቅ ዳተኞችና ፍሬ ቢሶች ከመሆን ይጠብቋችኋል። 9እነዚህ ባሕርያት የሌሉት ግን የሩቁን የማያይ ወይም ዕውር ነው፤ ከቀድሞው ኀጢአቱ መንጻቱንም ረስቶአል።
10ስለዚህ ወንድሞች ሆይ፤ መጠራታችሁንና መመረጣችሁን ለማጽናት ከፊት ይልቅ ትጉ፤ ምክንያቱም እነዚህን ብታደርጉ ከቶ አትሰናከሉም፤ 11በዚህም ወደ ጌታችንና አዳኛችን ወደ ኢየሱስ ክርስቶስ ዘላለማዊ መንግሥት መግባት በሙላት ይሰጣችኋል።
የቅዱሳት መጻሕፍት ትንቢት
12ስለዚህ ምንም እንኳ እነዚህን ነገሮች ብታውቋቸውና በያዛችሁት እውነት ብትጸ ኑም፣ ስለ እነዚህ ነገሮች እናንተን ዘወትር ከማሳሰብ ቸል አልልም። 13በዚህ ምድራዊ ድንኳን ውስጥ እስካለሁ ድረስ እናንተን መጐትጐት ትክክል ሆኖ ይታየኛል፤ 14ምክንያቱም ጌታችን ኢየሱስ ክርስቶስ እንደ ገለጠልኝ ይህን ምድራዊ ድንኳን ቶሎ ጥዬ እንደምሄድ ዐውቃለሁ፤ 15እነዚህን ነገሮች ከተለየኋችሁም በኋላ ዘወትር ታስቡ ዘንድ እተጋለሁ።
16ስለ ጌታችን ኢየሱስ ክርስቶስ ኀይልና ስለ መምጣቱ የነገርናችሁ እኮ የእርሱን ግርማ በዐይናችን አይተን እንጂ፣ በሰዎች ጥበብ የተፈጠረውን ተረት ተከትለን አይደለም፤ 17ምክንያቱም ከግርማዊው ክብር “በእርሱ ደስ የሚለኝ የምወደው ልጄ ይህ ነው” የሚል ድምፅ በመጣለት ጊዜ ከእግዚአብሔር አብ ክብርና ሞገስ ተቀብሎአል፤ 18እኛም ከእርሱ ጋር በቅዱሱ ተራራ ላይ በነበርንበት ጊዜ ይህ ድምፅ ከሰማይ ሲመጣ ሰምተናል።
19እንግዲያስ ትንቢታዊው ቃል ይበልጥ ተረጋግጦልናል፤ ሌሊቱ እስኪነጋና የንጋት ኮከብ በልባችሁ እስኪበራ ድረስ፣ በጨለማ ስፍራ ለሚበራ መብራት ጥንቃቄ እንደሚደረግ እናንተም ለዚህ ቃል ብትጠነቀቁ መልካም ታደርጋላችሁ። 20ከሁሉ አስቀድሞ ይህን ልታውቁ ይገባችኋል፤ በመጽሐፍ ያለው የትንቢት ቃል ሁሉ ማንም ሰው በገዛ ራሱ መንገድ የሚተረጒመው አይደለም፤ 21ምክንያቱም ትንቢት ከእግዚአብሔር የተላኩ ሰዎች በመንፈስ ቅዱስ ተመርተው ተናገሩት እንጂ ከቶ በሰው ፈቃድ የመጣ አይደለም።
1ए चिट्ठी सिमोन पतरस के तरफ ले, जऊन ह यीसू मसीह के एक सेवक अऊ प्रेरित ए –
ओमन ला जऊन मन हमर परमेसर अऊ उद्धार करइया यीसू मसीह के धरमीपन के दुवारा हमरेच सहीं कीमती बिसवास ला पाय हवंय:
2तुमन ला परमेसर अऊ यीसू हमर परभू के गियान के जरिये, अनुग्रह अऊ सांति बहुंतायत ले मिलय।
बुलावा अऊ चुनाव के निस्चयता
3परमेसर के ईसवरीय सामरथ ह हमन ला ओ जम्मो चीज दे हवय, जेकर जरूरत हमन ला जिनगी अऊ भक्ति खातिर होथे अऊ एह हमन ला ओकर बारे म हमर गियान के जरिये मिले हवय, जऊन ह हमन ला अपन खुद के महिमा अऊ भलई के दुवारा बलाय हवय। 4एमन के जरिये, ओह हमन ला अपन बहुंत महान अऊ कीमती परतिगियां दे हवय, ताकि ओमन के जरिये, तुमन ईसवरीय सुभाव म सहभागी होवव, अऊ ओ बुरई के काम ले बच जावव, जऊन ह संसार म हवय अऊ खराप लालसा ले आथे।
5एकरे कारन, तुमन हर किसम ले, कोसिस करके अपन बिसवास म भलई; अऊ भलई म गियान; 6अऊ गियान म संयम; अऊ संयम म भक्ति; 7अऊ भक्ति म भाई-चारा के दया; अऊ भाई-चारा के दया म मया जोड़त जावव। 8काबरकि कहूं ए गुन तुमन म रहिथें अऊ एमन बढ़त जाथें, त एमन तुमन ला हमर परभू यीसू मसीह के गियान म निठल्ला अऊ असफल नइं होवन देवंय। 9पर जेकर म ए गुन नइं ए, ओला धुंधला दिखथे अऊ ओह अंधरा ए, अऊ ओह भुला गे हवय कि ओह अपन पहिली के पाप ले धोवाके साफ हो गे हवय।
10एकरसेति, हे मोर भाईमन, अपन बुलावा अऊ चुनाव ला निस्चित करे बर अऊ उत्सुक रहव, काबरकि कहूं तुमन अइसने करहू, त तुमन अपन बिसवास ले कभू नइं हटहू, 11अऊ हमर परभू अऊ उद्धार करइया यीसू मसीह के सदाकाल के राज म तुम्हर जोरदार सुवागत होही।
परमेसर के बचन के अगमबानी
12एकरसेति, मेंह तुमन ला हमेसा ए बातमन के सुरता करावत रहिहूं, हालाकि तुमन एमन ला जानथव अऊ ओ सच, जऊन ह तुम्हर करा हवय, ओम तुमन मजबूत हो गे हवव। 13मेंह सोचथंव कि मोर बर एह उचित ए कि जब तक मेंह जीयत हवंव, तुम्हर सुरता ला ताजा करत रहंव, 14काबरकि मेंह जानथंव कि मेंह ए देहें ला जल्दी छोंड़ दूहूं जइसने कि हमर परभू यीसू मसीह ह मोला बताय हवय। 15अऊ मेंह ए बात के पूरा कोसिस करहूं कि मोर मरे के बाद, तुमन ए बातमन ला हमेसा सुरता करव।
16जब हमन तुमन ला हमर परभू यीसू मसीह के सामरथ अऊ अवई के बारे बताएन, त हमन चतुरई ले गढ़े गय कहानीमन के नकल नइं करेन, पर हमन यीसू के महिमा ला अपन आंखी ले देखे रहेंन। 17काबरकि ओह, परमेसर ददा ले आदर अऊ महिमा पाईस, जब विभवसाली महिमा ले ओकर करा ए कहिके अवाज आईस, “एह मोर बेटा ए, जऊन ला मेंह मया करथंव; एकर ले मेंह बहुंत खुस हवंव।”1:17 मत्ती 17:5; मरकुस 9:7; लूका 9:35 18जब हमन पबितर पहाड़ ऊपर ओकर संग रहेंन, त हमन खुद ए अवाज ला सुनेन, जऊन ह स्वरग ले आवत रिहिस।
19अऊ हमर करा अगमजानीमन के बचन हवय, जऊन ह ए बात ला अऊ मजबूत करिस। तुमन एकर ऊपर धियान देके बने करहू। काबरकि एह एक दीया सहीं अय, जऊन ह एक अंधियार जगह म चमकत हवय, अऊ एह तब तक चमकथे, जब तक कि दिन नइं निकरय अऊ तुम्हर हिरदय म बिहनियां के तारा नइं निकर आवय। 20सबले पहिली, तुमन ए बात ला जरूर समझ लेवव कि परमेसर के बचन म बताय अगम के बात ह काकरो खुद के बचन नो हय। 21काबरकि अगमबानी के सुरूआत मनखे के ईछा ले कभू नइं होईस, पर मनखेमन पबितर आतमा के अगुवई म, परमेसर कोति ले बोलिन।


text:
הבשורה על-פי לוקס 1 HHH – लूका 1 NCA
1תאופילוס היקר, אנשים רבים כבר כתבו על הדברים שהתרחשו בינינו, 2על-פי סיפוריהם של תלמידי ישוע ושל עדי ראייה אחרים. 3גם אני חקרתי היטב את התרחשות הדברים מתחילתם, והחלטתי כי טוב שאכתוב לך אותם לפי סדר העניינים, 4כדי שיהיה לך מידע מדויק על הנושא שלמדת.
5בימי הורדוס מלך יהודה היה בארץ כהן בשם זכריה, אשר היה שייך למחלקת אביה1.5 א 5 הכוהנים הרבים במקדש חולקו לעשרים-וארבע מחלקות (ראה דברי הימים א פרק כד). כל מחלקה שרתה בתורנות פעמיים בשנה למשך שבוע בכל פעם. מחלקת אביה הייתה המחלקה השמינית. – ממשרתי בית-המקדש. גם אשתו אלישבע הייתה ממשפחה כוהנית. 6זכריה ואלישבע היו אנשים צדיקים, אשר אהבו את ה' ושמרו את כל מצוותיו וחוקותיו. 7אולם לא היו להם ילדים, כי אלישבע הייתה עקרה, ושניהם כבר היו זקנים.
8-9יום אחד, כאשר הייתה מחלקתו של זכריה בתורנות בבית-המקדש, נפל בגורלו להיכנס אל היכל ה' ולהקטיר קטורת. 10בינתיים עמד כל העם בחוץ והתפלל, כנהוג בעת הקטרת הקטורת.
11לפתע נראה מלאך ה' אל זכריה מימין למזבח הקטורת. 12זכריה נבהל ונמלא פחד.
13”אל תירא, זכריה“, הרגיע אותו המלאך. ”באתי לבשר לך שאלוהים שמע את תפילתך, ושאשתך אלישבע תלד לך בן! עליך לקרוא לו ’יוחנן‘. 14לידתו תביא לכם שמחה ואושר, ואנשים רבים ישמחו יחד אתכם, 15כי ה' הועיד אותו לגדולות. עליו להינזר מיין ומשקאות חריפים, והוא יימלא ברוח הקודש מעת לידתו. 16יוחנן ישיב רבים מעם ישראל אל ה' אלוהיהם. 17הוא ילך לפני ה' ברוחו ובגבורתו של אליהו הנביא, ישלים בין אבות לבנים, וישיב את המרדנים לדרך הצדקה והתבונה. אכן, הוא יכין את העם לבואו של האדון.“ 18”כיצד אדע שדבריך נכונים?“ שאל זכריה. ”הלא אדם זקן אני, וגם אשתי כבר זקנה.“
19”אני המלאך גבריאל!“ השיב המלאך. ”אני עומד לפני אלוהים, והוא אשר שלח אותי לבשר לך את ההודעה הזאת. 20דע לך כי כל אשר אמרתי יתקיים בבוא הזמן, אולם מאחר שלא האמנת לדברי, לא תוכל להוציא מילה מפיך מרגע זה ועד שיתקיימו דברי!“
21האנשים אשר התפללו בחוץ המתינו בינתיים לזכריה, ולא הבינו מדוע התעכב. 22לבסוף, כשיצא זכריה החוצה הוא לא יכול היה לדבר אל העם, אולם מסימני ידיים הבינו האנשים שראה חזיון. 23זכריה נשאר בבית-המקדש עד תום ימי התורנות של מחלקתו, ולאחר מכן שב לביתו.
24כעבור זמן קצר הרתה אלישבע אשתו והסתתרה מעיני הציבור כחמישה חודשים.
25”מה טוב הוא אלוהים!“ קראה אלישבע בשמחה רבה. ”ברחמיו הרבים הוא הסיר את חרפת עקרותי!“
26בחודש השישי להריונה של אלישבע שלח אלוהים את המלאך גבריאל אל העיר נצרת שבגליל, 27אל נערה בתולה בשם מרים, ארוסתו של יוסף משושלת בית-דוד.
28גבריאל נגלה אל מרים ואמר לה: ”שלום לך, אשת חן, ה' עמך!“
29מרים נבהלה לרגע; דברי המלאך הביכו אותה, והיא ניסתה לנחש בלבה למה הוא התכוון.
30”אל תפחדי, מרים,“ הרגיע אותה המלאך, ”כי מצאת חן בעיני אלוהים והוא החליט לברך אותך. 31בעוד זמן קצר תיכנסי להריון ותלדי בן. בשם ’ישוע‘ תקראי לו. 32הוא יהיה רם-מעלה וייקרא בן-אלוהים. ה' ייתן לו את כסא דוד אביו, 33והוא ימלוך על עם-ישראל לעולם ועד; מלכותו לא תסתיים לעולם.“ 34”כיצד אוכל ללדת?“ שאלה מרים בתמיהה. ”הרי אני בתולה!“ 35השיב לה המלאך: ”רוח הקודש תבוא אליך, וגבורת אלוהים תצל עליך. משום כך הבן הקדוש שייוולד ייקרא בן-אלוהים.“ 36המלאך המשיך: ”לפני שישה חודשים נכנסה קרובתך הזקנה אלישבע להריון – כן, זו ששכנותיה קראו לה ’העקרה‘ – וגם היא תלד בן! 37כי אין דבר בלתי אפשרי לאלוהים“.
38”הנני שפחתך, אדוני,“ אמרה מרים בענווה, ”ואני מוכנה לעשות את כל אשר יאמר לי. אמן שיתקיימו דבריך.“ לאחר מכן נעלם המלאך.
39-40כעבור ימים אחדים מיהרה מרים אל הרי יהודה, אל ביתו של זכריה, ובהיכנסה אל הבית ברכה את אלישבע לשלום. 41לשמע ברכתה של מרים התנועע התינוק בבטנה של אלישבע, והיא נמלאה ברוח הקודש.
42”ברוכה את בנשים, מרים, וברוך תינוקך!“ פרצה אלישבע בקריאת שמחה. 43”מדוע זכיתי בכבוד הגדול שאם אדוני באה לבקר אותי? 44התינוק בבטני התנועע בשמחה לשמע קול ברכתך! 45אלוהים ברך אותך בצורה נפלאה כזאת משום שהאמנת כי יקיים את דבריו.“
46השיבה מרים:
”ברכי נפשי את ה';
47אגיל ואשמח באלוהים מושיעי!
48כי עשה חסד עם שפחתו,
ומעתה יברכוני כל הדורות.
49גדולות ונפלאות עשה עמי אל שדי, קדוש שמו.
50מדור לדור הוא מעניק את חסדו ורחמיו לכל היראים אותו.
51בזרוע נטויה עשה מעשי גבורה,
הפר מזימות גאים ורשעים,
52והוריד שליטים מכיסאם.
אולם את השפלים והנחותים הוא רומם!
53את העניים האכיל ואת העשירים הרעיב!
54-55אלוהים תמך בעבדו ישראל,
ולא שכח כי הבטיח לאבותינו
– לאברהם ולזרעו –
לרחם על ישראל לעולם ועד!“
56מרים נשארה אצל אלישבע כשלושה חודשים, ולאחר מכן חזרה לביתה. 57בינתיים תמו ימי הריונה של אלישבע והיא ילדה בן. 58השמועה על החסד שעשה איתה ה' התפשטה עד מהרה בין שכניה וקרובי משפחתה, וכולם שמחו בשמחתה.
59ביום השמיני להולדת התינוק התכנסו השכנים והקרובים לטקס ברית-המילה. האורחים היו בטוחים שהתינוק ייקרא ”זכריה“ – על שם אביו, 60אולם אלישבע אמרה: ”לא, שם התינוק יוחנן!“
61”יוחנן?“ התפלאו האורחים. ”אבל אין במשפחתך אף אחד בשם הזה“. 62הם פנו אל זכריה (שעדיין לא היה מסוגל לדבר), ושאלו אותו בתנועות ידיים וברמזים כיצד ייקרא התינוק.
63זכריה ביקש בתנועות ידיים שיביאו לו לוח, וכתב עליו: ”שם הילד יוחנן“. 64באותו רגע חזר אליו כושר הדיבור והוא החל לברך את אלוהים.
65כל השכונה נמלאה יראת כבוד, והדבר היה נושא לשיחה בכל הרי יהודה. 66כל השומעים התרשמו עמוקות ואמרו: ”מעניין למה נועד הילד הזה.“ כי היה ברור להם שאלוהים איתו.
67לאחר מכן נמלא זכריה אביו רוח הקודש וניבא את הנבואה הבאה:
68”ברוך ה' אלוהי ישראל,
כי פנה אל עמו, הודיע ופדה אותו.
69ה' שלח לנו מושיע גיבור משושלת בית דוד עבדו –
70כפי שהבטיח לנו בפי נביאיו הקדושים עוד לפני זמן רב –
71כדי להצילנו מיד כל אויבינו ושונאינו.
72אלוהים יעשה חסד עם אבותינו
ויזוכר את בריתו
73ואת שבועתו לאברהם אבינו:
74-75להצילנו מיד אויבינו,
ולהעניק לנו את הזכות
לשרתו כל ימי חיינו בקדושה,
ובצדקה וללא פחד.“
76”ואתה, ילדי הקטן, תיקרא נביא לאל עליון,
כי תלך לפני האדון ותפנה לו את הדרך.
77אתה תלמד את בני-ישראל
כיצד הם יכולים להיוושע על-ידי סליחת חטאיהם.
78בזכות אהבתו, רחמיו וטוב-לבו של אלוהים
יזרח עלינו אור ממרום,
79כדי להאיר לשרויים במוות ובחשכה,
וכדי להוביל את רגלינו אל דרך השלום.“
80הילד גדל, התחזק והתחשל באופיו. הוא התגורר במדבר עד שהגיע המועד להתחיל את שליחותו אל עם-ישראל.
1मयारू थियुफिलुस! बहुंत झन ओ घटना के बारे म लिखे बर मदद करे हवंय जऊन ह हमर बीच म घटे हवय। 2ओमन सुरू ले ए घटनामन ला अपन आंखी ले देखे रिहिन अऊ ओमन परमेसर के बचन के सेवक रिहिन। ओमन ए घटनामन ला लिखके हमन ला सऊंप दीन। 3एकरसेति, मेंह खुद सुरू ले हर एक बात ला धियान से जांच परताल करेंव अऊ मोला ए बने लगिस कि मेंह लाइन से ए बातमन ला तोर बर घलो लिखंव, 4ताकि तेंह ओ बातमन के सच्चई ला जान सकस जेकर सिकछा तोला मिले हवय।
यूहन्ना बतिसमा देवइया के जनम के बारे म अगमबानी
5यहूदिया प्रदेस के राजा हेरोदेस के समय म एक पुरोहित रिहिस, जेकर नांव जकरयाह रिहिस; ओह अबियाह के पुरोहिती दल के रिहिस; ओकर घरवाली घलो हारून के बंस के रिहिस जेकर नांव इलीसिबा रिहिस। 6ओ दूनों झन परमेसर के नजर म धरमी रिहिन, अऊ ओमन परभू के जम्मो हुकूम अऊ नियम मन ला साफ मन ले मानत रिहिन। 7पर ओमन के कोनो लइका नइं रिहिस, काबरकि इलीसिबा ह बांझ रिहिस अऊ ओ दूनों डोकरा-डोकरी हो गे रिहिन।
8एक बार जब जकरयाह ह अपन दल के पारी म परमेसर के आघू म पुरोहित के काम करत रिहिस। 9तब पुरोहितमन के रीति के मुताबिक चिट्ठी निकारे गीस अऊ चिट्ठी ह ओकर नांव म निकरिस कि ओह परभू के मंदिर म जाके धूप जलावय। 10अऊ धूप जलाय के समय म, मनखेमन के जम्मो भीड़ ह बाहिर म पराथना करत रहय।
11तब उहां परभू के एक स्वरगदूत ह ओकर करा परगट होईस अऊ ओ स्वरगदूत ह धूप के बेदी के जेवनी कोति ठाढ़े रहय। 12जकरयाह ह ओला देखके घबरा गीस अऊ ओह डर्रा गीस। 13पर स्वरगदूत ह ओला कहिस, “हे जकरयाह, झन डर! तोर पराथना ह सुने गे हवय। तोर घरवाली इलीसिबा तोर बर एक बेटा जनमही, अऊ तें ओकर नांव यूहन्ना रखबे। 14अऊ तोला आनंद अऊ खुसी होही, अऊ बहुंत झन ओकर जनम के खातिर आनंद मनाहीं, 15काबरकि ओह परभू के नजर म एक महान मनखे होही। ओह अंगूर के मंद या आने किसम के मंद कभू नइं पीही, अऊ ओह अपन दाई के पेट ले ही पबितर आतमा ले भरे होही। 16इसरायली मनखेमन ले बहुंते झन ला, ओह ओमन के परभू परमेसर करा लहुंटाके लानही। 17अऊ ओह अगमजानी एलियाह के आतमा अऊ सामरथ म, परभू के आघू-आघू चलही ताकि ओह ददामन के हिरदय ला ओमन के लइकामन कोति करय अऊ हुकूम नइं मनइयामन ला धरमी जन के बुद्धि कोति करय, अऊ ए किसम ले ओह परभू खातिर एक काबिल परजा तियार करय।”
18जकरयाह ह स्वरगदूत ले पुछिस, “मेंह एला कइसने मान लेवंव? काबरकि मेंह एक डोकरा मनखे अंव अऊ मोर घरवाली ह घलो डोकरी हो गे हवय।”
19स्वरगदूत ह ओला जबाब दीस, “मेंह जिब्राईल अंव, अऊ मेंह परमेसर के आघू म ठाढ़े रहिथंव। मोला एकर बर पठोय गे हवय कि मेंह तोर ले गोठियावंव अऊ तोला ए सुघर संदेस सुनावंव। 20देख! जब तक ए बात पूरा नइं हो जाही, तब तक तेंह कोंदा रहिबे, अऊ गोठियाय नइं सकबे; काबरकि तेंह मोर बात ला बिसवास नइं करय, जऊन ह अपन सही समय म पूरा होही।”
21अऊ मनखेमन जकरयाह के बाट जोहत रहंय अऊ अचम्भो करत रहंय कि ओह काबर अतेक बेर तक मंदिर म रूके हवय। 22जब ओह बाहिर आईस, त ओमन ले गोठियाय नइं सकिस। तब ओमन समझ गीन कि ओह मंदिर म कोनो दरसन देखे हवय, काबरकि ओह ओमन ला इसारा करत रहय, पर गोठियाय नइं सकय।
23जब ओकर सेवा के समय ह पूरा हो गीस, त ओह अपन घर वापिस चल दीस। 24एकर बाद ओकर घरवाली इलीसिबा ह देहें म होईस, अऊ ओह पांच महिना तक अपन-आप ला मनखेमन ले छिपाय रखिस। 25ओह कहिस, “परभू ह मोर बर ए करे हवय। ए दिन म, ओह अपन दया देखाके मनखेमन के बीच ले मोर कलंक ला दूर करे हवय।”
यीसू के जनम के अगमबानी
26इलीसिबा के देहें म रहे के छठवां महिना म, परमेसर ह जिब्राईल स्वरगदूत ला गलील प्रदेस के नासरत सहर म एक कुवांरी टूरी करा पठोईस। 27ओ टूरी के मंगनी यूसुफ नांव के एक मनखे संग होय रिहिस, जऊन ह दाऊद राजा के बंस के रिहिस। ओ कुवांरी के नांव मरियम रिहिस। 28स्वरगदूत ह ओकर करा आके ओला कहिस, “जोहार लागी! तोर ऊपर बहुंत किरपा होय हवय। परभू ह तोर संग हवय।”
29मरियम ह स्वरगदूत के बात ले बहुंत घबरा गीस अऊ सोचे लगिस कि ओकर बात के का मतलब हो सकथे। 30पर स्वरगदूत ह ओला कहिस, “हे मरियम, झन डर्रा! काबरकि परमेसर के दया तोर ऊपर होय हवय। 31देख, तेंह देहें म होबे अऊ एक बेटा ला जनम देबे, अऊ तेंह ओकर नांव यीसू रखबे। 32ओह महान होही अऊ परम परधान परमेसर के बेटा कहाही। परभू परमेसर ह ओला ओकर पुरखा दाऊद राजा के सिंघासन दिही, 33अऊ ओह याकूब के बंस ऊपर सदाकाल तक राज करही; ओकर राज के अंत कभू नइं होही।”
34मरियम ह स्वरगदूत ले पुछिस, “मेंह तो एक कुवांरी टूरी अंव। एह कइसने हो सकथे?”
35स्वरगदूत ह जबाब दीस, “पबितर आतमा ह तोर ऊपर उतरही, अऊ परम परधान परमेसर के सक्ति ह तोर ऊपर छइहां करही। एकरसेति ओ पबितर जन जऊन ह जनमही, ओह परमेसर के बेटा कहाही। 36अऊ त अऊ तोर रिस्तेदार इलीसिबा के ओकर बुढ़त काल म एक लइका होवइया हवय, ओला ठड़गी कहे जावत रिहिस; छठवां महिना हो गे, ओह देहें म हवय। 37काबरकि परमेसर बर कोनो काम असंभव नो हय।”
38मरियम ह कहिस, “देख, मेंह परभू के दासी अंव। तोर कहे मुताबिक होवय।” तब स्वरगदूत ह ओकर करा ले चले गीस।
मरियम ह इलीसिबा ले भेंट करे जाथे
39कुछू समय के बाद, मरियम ह तियार होईस अऊ जल्दी-जल्दी यहूदा प्रदेस के पहाड़ी इलाका के एक सहर म गीस, 40अऊ ओह उहां जकरयाह के घर म जाके इलीसिबा ला जोहार करिस। 41जब इलीसिबा ह मरियम के जोहार ला सुनिस, त लइका ह ओकर पेट म उछल पड़िस, अऊ इलीसिबा ह पबितर आतमा ले भर गीस, 42अऊ ओह चिचियाके कहिस, “माईलोगन म तेंह धइन (आसिसित) अस, अऊ तोर पेट के लइका ह धइन ए! 43पर अतेक जादा किरपा मोर ऊपर काबर होईस कि मोर परभू के दाई ह मोर करा आईस? 44जइसने मेंह तोर जोहार के सबद ला सुनेंव, लइका ह मोर पेट म आनंद के मारे उछल पड़िस। 45धइन अस तेंह, काबरकि तेंह बिसवास करय कि जऊन कुछू परभू ह तोला कहे हवय, ओह पूरा होही।”
मरियम के इस्तुति के गीत
46तब मरियम ह कहिस:
“मोर मन ह परभू के बड़ई करत हवय;
47अऊ मोर आतमा ह मोर उद्धार करइया परमेसर म आनंद मनावत हवय,
48काबरकि ओह अपन दासी के दीन-हीन दसा ऊपर धियान दे हवय।
अब ले जम्मो पीढ़ी के मनखेमन मोला धइन कहिहीं,
49काबरकि सामरथी परमेसर ह मोर बर बड़े-बड़े काम करे हवय –
ओकर नांव पबितर ए।
50ओकर दया ओमन ऊपर,
जऊन मन ओकर भय मानथें, पीढ़ी-पीढ़ी तक बने रहिथे।
51ओह अपन हांथ ले बड़े-बड़े काम करे हवय;
ओह ओमन ला तितिर-बितिर कर दे हवय, जऊन मन अपन मन म घमंड करथें।
52ओह सक्तिसाली राजामन ला ओमन के सिंघासन ले उतार दे हवय,
पर दीन-हीन मन ला ऊपर उठाय हवय।
53ओह भुखहा मनखेमन ला सुघर चीज ले भर दे हवय,
पर धनवानमन ला जुछा हांथ निकार दे हवय।
54अपन दया ला सुरता करके,
ओह अपन सेवक इसरायल के मदद करे हवय,
55जइसने ओह हमर पुरखामन ले कहे रिहिस कि ओह अब्राहम अऊ
ओकर बंस ऊपर सदा-काल तक दया करही।”
56मरियम ह इलीसिबा के संग करीब तीन महिना रिहिस अऊ तब अपन घर वापिस चल दीस।
यूहन्ना बतिसमा देवइया के जनम
57इलीसिबा के लइका जनमे के समय होईस अऊ ओह एक बेटा ला जनम दीस। 58जब ओकर पड़ोसी अऊ रिस्तेदार मन सुनिन कि परभू ह ओकर ऊपर बड़े दया करे हवय, त ओमन ओकर संग आनंद मनाईन।
59आठवां दिन म, ओमन लइका के खतना करे बर आईन अऊ ओमन ओकर नांव ओकर ददा के नांव जकरयाह रखे बर चाहत रिहिन, 60पर ओकर दाई ह कहिस, “नइं! ओकर नांव यूहन्ना होही।”
61ओमन ओला कहिन, “पर तोर रिस्तेदारमन म काकरो ए नांव नइं ए।”
62तब ओमन लइका के ददा ले इसारा करके पुछिन कि ओह लइका के का नांव रखे चाहथे। 63ओह लिखे के एक सिलेट लाने बर कहिस अऊ ओम लिखिस, “एकर नांव यूहन्ना ए।” एला देखके ओ जम्मो झन अचम्भो करिन। 64अऊ तुरते जकरयाह के मुहूं ह खुल गे अऊ ओह गोठियाय अऊ परमेसर के इस्तुति करे लगिस। 65जम्मो पड़ोसीमन ऊपर डर हमा गे अऊ ए जम्मो बात यहूदिया प्रदेस के जम्मो पहाड़ी इलाका म फइल गीस। 66अऊ ए बात के जम्मो सुनइयामन अपन-अपन मन म सोचिन अऊ कहिन, “ए लइका ह का बनही?” काबरकि परभू के हांथ ओकर संग रहय।
जकरयाह के गीत
67यूहन्ना के ददा जकरयाह ह पबितर आतमा ले भर गीस अऊ ए कहिके अगमबानी करिस:
68“इसरायल के परभू परमेसर के इस्तुति होवय,
काबरकि ओह आय हवय अऊ अपन मनखेमन के उद्धार करे हवय।
69ओह अपन सेवक दाऊद के बंस म हमर बर एक
सामरथी उद्धार करइया दे हवय,
70(जइसने ओह अपन पबितर अगमजानीमन के दुवारा बहुंत पहिली ले कहत आय हवय),
71कि ओह हमर बईरीमन ले अऊ जऊन मन हमन ले घिन करथें,
ओमन ले हमन ला बचाही।
72ओह हमर पुरखामन ऊपर दया करही
अऊ अपन पबितर करार ला सुरता करही।
73ओह किरिया खाके हमर पुरखा अब्राहम ले कहे रिहिस:
74कि ओह हमन ला हमर बईरीमन के हांथ ले बचाही,
75ताकि हमन निडर होके जिनगी भर पबितर अऊ धरमी बनके ओकर आघू म ओकर सेवा कर सकन।
76अऊ ए मोर लइका! तेंह परम परधान परमेसर के अगमजानी कहाबे,
काबरकि तेंह परभू के रसता तियार करे बर ओकर आघू-आघू जाबे,
77अऊ ओकर मनखेमन ला तेंह बताबे कि ओमन के पाप छेमा होय के दुवारा ओमन के उद्धार होही।
78एह हमर परमेसर के बड़े दया के कारन होही,
जब स्वरग ले बिहनियां के अंजोर हमर करा आही,
79अऊ ओमन ऊपर चमकही जऊन मन अंधियार अऊ मिरतू के छइहां म रहत हवंय,
अऊ हमर गोड़ ला सांति के रसता म ले चलही।”
80अऊ ओ लइका ह बढ़त अऊ आतमा म मजबूत होवत गीस अऊ ओह तब तक निरजन ठऊर म रिहिस, जब तक ओह इसरायली मनखेमन के आघू म खुले-आम नइं आईस।